Sevap je saditi - Vlasotince u akciji "Zasadi drvo" - Dnevnik Juga\nPočetna / DRUŠTVO / Sevap je saditi – Vlasotince u akciji „Zasadi drvo“\nU organizaciji Udruženja SEVAP ovih dana je realizovan Projekat „Zamena osušenih, oštećenih i trulih stabala na teritoriji opštine Vlasotince“.\nVolonteri SEVAPA sadili su drvo javor u Nemanjinoj ulici i na desnoj obali reke Vlasine, između dva mosta, na mestima gde je to urbanistički i određeno.\n„Odgovornost prema prostoru u kojem živimo moramo imati svi. Moramo da razvijamo svest o značaju ozelenjavanja, kojim se borimo protiv klimatskih promena, pravimo zdravu životnu sredinu, a uz to činimo i pozitivne privredne, estetske, turističko-rekreativne i brojne druge efekte. Zato smo se potrudili da našu akciju „Sevap mi je saditi“, koja se poklapa sa republičkom akcijom „Zasadi drvo“ uspešno sprovedemo, motivisani istraživanjima koliko je drveće važno za sve nas, i ovakve projekte radićemo svake godine. Sadnice smo dobili od JP „Srbijašume“, ogranak u Vlasotincu, na čijem je čelu Dejan Lepojević, sa kojima smo ostvarili izuzetnu saradnju i kojima se ovim putem posebno zahvaljujemo. Naš prvobitni plan da crveni hrast zasadimo na nekim lokacijama u gradu je odložen zbog nedostatka potrebne dokumentacije“, rekla je Natalija Petrović, predstavnica Udruženja SEVAP.\nGovoreći o budućim planovima Natalija Petrović je najavila humanitarnu akciju pod nazivom SEVAP za praznike:\n„Pošto se približavaju praznici kojima se najviše raduju mališani, planiramo da decu sa smetnjama u razvoju i iz socijalno ugroženih porodica obradujemo novogodišnjim paketićima, za koje ćemo novac prikupljati u humanitarnim akcijama tokom decembra“.\nPrethodni Mala dela su velika stvar – Kupovinom U LIDL-u pomažemo sugrađanima kojima je pomoć potrebna\nSledeći U Briselu boravili mladi politički lideri Balkana


Izveštaj koalicije prEUgovor o napretku Srbije u poglavljima 23 i 24 - novembar 2014. - Alarm izveštaji\nIzveštaj koalicije prEUgovor o napretku Srbije u poglavljima 23 i 24 - novembar 2014.\nIzveštaj je osmišljen tako da predstavi nalaze koji su relevantni za oblasti pokrivene Izveštajem o napretku Evropske komisije iz 2014. godine, kao i da ukaže na nova potencijalno važna pitanja. Sadrži i dodatno poglavlje koje se tiče izrade Akcionog plana za poglavlje 23, kao i poseban deo koji se tiče problema nastalih usled majskih poplava u Srbiji, uključujući neadekvatni odgovor državnih institucija i rizike od korupcije koji su se pojavili.\nKoalicija „prEUgovor” bavila se u periodu od šest meseci monitoringom stanja u oblastima koje su ključne za proces pristupanja Srbije Evropskoj uniji. Ove oblasti obuhvataju političke kriterijume i politike koje su pokrivene poglavljima 23 i 24 u okviru pristupnih pregovora.\nOvaj period obeležen je sa dva ključna događaja za proces pristupanja, a to su objavljivanje Izveštaja sa skrininga za poglavlja 23 i 24 od strane Evropske komisije kao i izrada nacrta Akcionih planova za ova dva poglavlja.\nPored toga, EK je u oktobru objavila Izveštaj o napretku za Srbiju za 2014, te ovaj izveštaj predstavlja u isto vreme komentar i dopunu na ovaj dokument. Izveštaj sadrži i konkretne slučajeve, istražene i dokumentovane od strane članica koalicije, koje ilustruju probleme u navedenim oblastima. Takođe, predstavljeni su i komentari na nacrt Akcionog plana za poglavlje 23.\nGeneralno gledano, napredak u oblastima koje „prEUgovor” izveštaj pokriva je neujednačen i ograničen. U normalizaciji odnosa Srbije i Kosova nije bilo napretka, pre svega usled izbora i nemogućnosti formiranja vlade u Prištini. Iako je došlo do promene regulative u oblasti civilne kontrole nad sektorom bezbednosti izmenama zakona, propuštena je prilika da se ova oblast sistematski uredi. U oblasti borbe protiv korupcije napravljen je delimičan napredak usvajanjem propisa, međutim propuštena je prilika da se antikorupcijski ciljevi u potpunosti ostvare. Na polju zaštite žena od rodno zasnovanog nasilja, zaštite dece i zaštite žrtava nasilja nije bilo pomaka. U oblasti migracija i azila, i pored izvesnih napora nije učinjen značajniji pomak. Isto važi i za borbu protiv trgovine ljudima gde i dalje postoje brojne prepreke u cilju usklađivanja domaćih propisa sa evropskim standardima.\nKoalicija „prEUgovor” predlaže sledeće mere u cilju efektivnijeg uključenja civilnog društva u ovaj proces i efikasnijeg sprovođenja neophodnih reformi:\nNeophodno je prestati sa praksom neopravdanog usvajanja zakona u hitnim procedurama.\nNeophodno je na efikasan način uključiti organizacije civilnog društva u proces izrade nacrta Akcionih planova za poglavlja 23 i 24.\nNeophodno je da državni organi usvoje praksu dostavljanja obrazloženja na komentare nacrta propisa dobijenih od strane civilnog društva.\nKoaliciju „prEUgovor” čine: Akcija protiv trgovine ljudima - Astra, Autonomni ženski centar (AŽC), Beogradski centar za bezbednosnu politiku (BCBP), Centar za istraživačko novinarstvo Srbije (CINS), Centar za primenjene evropske studije (CPES), Grupa 484 i Transparentnost Srbija (TS).\nIzradu izveštaja podržala je TACSO kancelarija u Srbiji, projekat koji sprovodi SIPU International i partnerski konzorcijum. Ovaj projekat finansira Evropska unija.\nIzvestaj koalicije prEUgovor o napretku Srbije u poglavljima 23 i 24\nBroj preuzimanja 221


Tenderi za privatizaciju do kraja januara - Istinomer\n"Do kraja januara 2015. biće objavljeni tenderi za privatizaciju preduzeća u Srbiji."\nMinistar privrede izjavio je da je njegovo ministarstvo pripremilo modele privatizacije za preduzeća u restrukturiranju i da će za neke od njih javni tender biti objavljen do kraja decembra (2014), a da će za većinu preduzeća tender biti objavljen u januaru ove godine. Međutim, tenederi za neprivatizovana preduzeća još nisu objavljeni.\nNa sajtu Agencije za privatizaciju od novembra prošle godine do danas objavljen je samo jedan javni poziv i to za prikupljanje pisama o zainteresovanosti za učestvovanje u postupku privatizacije za Veterinarsku stanicu.\nZato izjavu ministra privrede ocenjujemo kao neispunjeno obećanje.\nprivatizacija tender Ministarstvo privrede restrukturiranje preduzeća firme u restrukturiranju


Nema zvanične potvrde o zloupotrebi "viza" kartica - Bizlife.rs\nNema zvanične potvrde o zloupotrebi “viza” kartica\n08:17 Beograd, 17.12.2011.\nNijedna od velikih banaka u Srbiji, za sada, nije zvanično prijavila da je registrovala zloupotrebu “viza” platnih kartica i njihove službe trenutno obavljaju pojačani nadzor kako bi sprečile da klijenati budu zloupotrebljeni, rečeno je Tanjugu u nekoliko najvećih banaka i u Tužilaštvu za visoko tehnološki kriminal.\nKako je Tanjugu rekao tužilac za visokotehnološki kriminal Branko Stamenković, nijedna banka ili pravno lice do sada nije podnelo tužilaštvu prijavu da je u toku izvršenje krivičnog dela zloupotrebe platnih kartica, ali da se činjenično stanje proverava.\nČlan Izvrsnog odbora Sosijete ženeral banke Miroslav Rebić potvrdio je Tanjugu da je ta banka dobila od kartičarskih asocijacija informaciju o napadu na bazu podataka jednog trgovačkog lanca, prisutnog u više država centralne i istočne Evrope (region od Nemačke do Turske) sa više od 1.500 prodajnih mesta. “Za sada, nije zabeležena zloupotreba po karticama naših klijenata”, istakao je Rebić i napomenuo da Sosijete ženeral nastavlja da prati situaciju, upozorenja kartičarskih asocijacija i da uvažava njihove preporuke, u cilju zaštite klijenata, korisnika platnih kartica. Inače, standardne procedure izdavanja platnih kartica, kao i obezbeđivanje njihovog sigurnog korišćenja u Sosijete ženeral banci su na visokom nivou, u skladu sa standardima naše bankarske grupacije, istakao je Rebić.\nKomercijalna banka je obaveštena od kompanije “Viza internešenel” da poveća opreznost kod oko 1.800 platnih kartica, koje nisu isključene iz upotrebe, ali postoje indicije da bi njihovi korisnici mogli da budu izloženi zloupotrebi, rečeno je Tanjugu u toj banci. U Komercijalnoj banci kažu da čim se primeti zloupotreba, a monitoring je permanentan, samo takve kartice isključuju, ali je broj takvih slučajeva zanemarljiv. Navedenih 1.800 kartica će svakako, kao i sve ostale, u narednom periodu biti zamenjene čipovanim karticama u Komercijalnoj banci, u skladu sa postupkom koji se i inače sprovodi u cilju podizanja maksimalnog stepena zaštite vlasnika kartica na još viši nivo. Iz Komercijalne banke su poručili da je zloupotreba bilo i biće, ali klijenti nemaju razloga da se brinu, jer ih štiti zakon.\nSve banke u Evropi koje su članice Viza i Master kard kartičarskih sistema, pa tako i Banka Inteza, su obaveštene da postoji mogućnost da je određeni broj podataka o platnim karticama kompromitovan, rečeno je Tanjugu u Banci Inteza. Specijalizovane službe za analizu i prevenciju zloupotreba Banke Inteza sprovode stalni monitoring i u mogućnosti su da uvek proaktivno reaguju, što je i ovog puta bio slučaj. U tom smislu, Banka nije stihijski blokirala platne kartice onemogućavajući svojim korisnicima nesmetano korišćenje sredstava, već je preduzela sve neophodne mere kako bi se ciljanim delovanjem zaštitiili korisnici koji su izloženi riziku od potencijalnih neprijatnosti i zloupotreba.\nDomaći elektronski mediji prenose da je nekoliko najvećih banaka u Srbiji, iz bezbednosnih razloga, svojim klijentima blokiralo platne kartice kompanije “Viza”. Mediji prenose i deo saopštenja kompanije “Viza internešenel” u kome se navodi da ta kompanija za platne kartice tesno sarađuje sa bankama na rešavanju problema, kako klijenti ne bi bili oštećeni.\nKorisnici drugih kartičarskih kuća, kao što su “Masterkard”, “Ameriken ekpres” i “Dajners” nisu ugroženi.\nKako je danas preneo internet portal kamatica.com, u susednoj Rumuniji predstavnici kompanije “Viza” i banke su se već oglasile tim povodom i rade na rešavanju tog problema. Rumunska CEC banka, koja je u državnom vlasništvu, u procesu je blokade i izdavanja 17.000 novih kartica koje mogu biti kompromitovane kao posledica incidenta.


Početna » Vesti » Ministar Krkobabić: Zadrugari, pomozite starijima na selu\nMilan Krkobabić, ministar u Vladi Srbije zadužen za regionalni razvoj i kopredsednik Nacionalnog tima za preporod sela Srbije apeluje na zadruge i sve zadrugare na čitavoj teritoriji Republike Srbije da prilagode rad novonastaloj situaciji zbog epidemije korona virusa.\n„Prioritet nam je da sačuvamo živote svih građana, ali ovo je i trenutak da vi poljoprivrednici – zadrugari pokažete solidarnost sa svojim najstarijim komšijama, domaćinima na selu.\nPomozite posebno starijima od 70 godina koji su nosioci čak 110.000 poljoprivrednih gazdinstava u obavljanju neodložnih prolećnih poslova kao što je setva šećerne repe, kukuruza, soje i suncokreta. Pozozite im i u svim drugim radovima na njivi, u plastenicima, voćnjacima i stajama…\nApelujem na zadruge i zadrugare da starijima od 70 godina pomognu i obezbede neophodne osnovne životne namirnice.\nNaši domaćini su bezbroj puta u kriznim situacijama pokazali visok nivo svesti i odtovornosti prema sebi, svojoj porodici ali i celokupnom društvu. Ubeđen sam da će tako biti i sada“ poručuje ministar Krkobabić.\nMilan Krkobabić poljoprivreda poljoprivrednici problemi u agraru


lov lovci – KOALICIJA ZA ŽIVOT NVO\nTag: lov lovci\nBy Coalition For Life Koalicija za Zivot NGO on 12/08/2017 • ( Postavite komentar )\nDavna su prošlost vremena kad se lovilo zbog pukog preživljavanja I ishrane. Danas je Lov , navodno Sport, još uvek legalan. Sport , ukoliko se bezdušno I kukavičko ubijanje životinja I ptica, može tako nazvati.I pored sve tužne istine, industrija se ne da. Lovačka drustva, savezi, imaju beneficija, pojavljuju se na sajmovima, imaju lične koristi, veličanje samoznačaja I osećaj pripadnosti nekoj “ eliti”, kako to oni predstavljaju, čine da je mnogima veoma značajno što su lovci. Osećaj da si Neko , a ustvari si Niko.


Uskoro konkurs za sufinansiranje naučnih radova - SWOT\nBANJALUKA - Ministarstvo nauke i tehnologije RS raspisaće početkom idućeg mjeseca konkurs za sufinansiranje izrade 80 magistarskih i doktorskih radova iz svih naučnih oblasti, za šta je izdvojeno 200.000 maraka, rekao je portparol tog ministarstva Nikola Plavšić.\n- U okviru programa osposobljavanja mladih, nadarenih za naučno-istraživački rad, budžetom Ministarstva nauke i tehnologije RS planirana su sredstva za sufinansiranje izrade završnih radova drugog i trećeg ciklusa školovanja - kazao je Plavšić.\nDodao je da će onima koji budu ispunili uslove iz konkursa biti dodijeljena jednokratna novčana pomoć u iznosu od 2.500 maraka.\nPlavšić je naglasio da će krajem ovog mjeseca biti donesen Pravilnik o osposobljavanju mladih za naučno-istraživački rad, koji reguliše kriterijume za sufinansiranje izrade magistarskih radova.\n- Odmah poslije donošenja ovog pravilnika biće raspisan konkurs za magistarske i doktorske radove, a biće objavljen na veb portalu Vlade RS na stranici Ministarstva nauke i tehnologije - rekao je Plavšić.\nDodao je da će konkurs biti otvoren do kraja oktobra ove godine.\nU Ministarstvu nauke i tehnologije rekli su da će, između ostalih, osnovni kriterijumi za izbor i vrednovanje prijava za izradu i odbranu magistarske i doktorske teze biti godine kandidata, prosjek ocjena sa postdiplomskog studija i radni odnos.\n- Konkurs za sufinansiranje izrade magistarskog rada raspisuje se po naučnim oblastima, pri čemu vodimo računa da najveći broj stipendija dodjeljujemo za naučne oblasti koje su deficitarne - rekli su u Ministarstvu i dodali da će bodovanje i izradu bodovne liste obavljati Ministarstvo nauke i tehnologije.


Teslin kineski rival Nio pogođen nestašicom čipova, mora da smanji proizvodnju - BIGportal.ba\n4 Marta, 2021 4 Marta, 2021 0632\nKineski proizvođač električnih automobila Nio prinuđen je da smanji proizvodnju vozila za četvrtinu.\nZbog globalne nestašice čipova, Nio će smanjiti proizvodne kapacitete sa 10.000 na 7.500 automobila mesečno, u drugom tromesečju ove godine, piše CNBC. U kineskoj kompaniji očekuju da će biti u migućnosti da ponovo povećaju proizvodnju tek u julu, kako bi dostigli maksimalni kapacitet fabrike za 2021. od 150.000 vozila.\nKako kažu, ukoliko uspeju da sledeće godine uvedu još jednu smenu, 2022. bi mogli da završe za 300.000 izrađenih automobila. Poređenja radi, najveći konkurent u ovoj klasi električnih automobila, kompanija Tesla, navela je da je kapacitet njihove fabrike u Šangaju već dostigao 250.000 vozila godišnje.\nKako piše B92, Nio je u januaru kupcima u Kini isporučio 7.225 automobila, dok je u februaru prodao 5.578 vozila. U toj kompaniji su ranije prognozirali da će u prvom tromesečju 2021. isporučiti između 20 i 25 hiljada automobila.\nNio je u januaru predstavio svoju prvu električnu limuzinu, model ET7, kao konkurenta Teslinom Modelu S. U Kini se prodaje za 378.000 juana što je oko 58.380 dolara, ali, to je bez baterija, koje su možda i najskuplji deo automobila. Kada dodamo i baterije, automobil košta oko 448.000 juana iliti 69.200 dolara. Novi model će u prodajne salone stići naredne godine.\nKineski proizvođač ističe da nije odustao od planova da se do kraja 2021. pojavi sa svojim automobilima i u Evropi, ali za sada nije objavio tačan datum.


Svi su poludeli za njim, i Srbija ima igrača od 100 miliona! - Sportske.net\nSvi su poludeli za njim, i Srbija ima igrača od 100 miliona!\nNeverovatno je kako igra u ovom trenutku, normalno je da su svi poludeli za njim.\nLacio ima pećinu sa blagom, 80 miliona za "bombardera"!Počelo je - Sergej dobio prvu mega ponudu!Serija A za vikend na originalan način podseća na užase holokausta!Znate li kako Sergeja zovu u Laciju?Strašni Lacio, Imobile nastavio da rešeta\nNajveći klubovi ovog sveta, poput Mančester sitija, Juventusa, Mančester junajteda i PSŽ-a su zainteresovani da u svojim redovima vide Sergeja Milinković-Savića.\nOvaj momak igra u Laciju fantastičnu sezonu, dokazuje svoj potencijal, ima kvalitet da igra u najjačim klubovima sveta i pitanje je trenutka kada će uslediti veliki transfer i kada će Milinković-Savić oboriti rekord Nemanje Matića kada se radi o najskupljem Srbinu.\nIpak, Milinković-Savić ima potencijal i da postane jedan od najskupljih fudbalera na svetu ikada, pošto je Lacio odredio cenu za njega koja.\n100 miliona evra će morati da izdvoji ekipa koja želi Sergeja u svom timu, jasni su iz Lacija, kako prenose italijanski i francuski mediji u današnjim izdanjima.\nPrema informacijama engleskih medija, Gvardiola je želeo da plati za njega 80 miliona evra.\nDakle, ta ponuda će glatko biti odbijena, Lacio i Srbija imaju fudbalera koji vredi više od 100 miliona evra.


Stambeno pitanje i starenje nacija u 21. veku (10): Penzionerski dani u domu za stare - Penzin\nPočetna Magazin Godine Dom i stanovanje Stambeno pitanje i starenje nacija u 21. veku (10): Penzionerski dani u domu za stare\nDomovi za stare, staračka naselja, gerontološki centri, u društvu koje gaji snažne porodične veze često imaju negativnu konotaciju. Porodice koje su prinuđene da svoje članove smeštaju u domove za brigu i negu starih lica često trpe osudu okoline, naročito šire porodice, iako je najčešće reč o nemogućnosti pružanja svakodnevne adekvatne nege starom licu kome je ona potrebna.\nU Srbiji, za zdrave starije osobe koje žive same, specijalizovana ustanova nije opcija (slično je, na primer, i u Australiji). Jedan od razloga jeste cena, ali postoje i drugi razlozi, kao što je loša navika da reagujemo tek kada dođe do kobne povrede, ili drugih uznapredovalih zdravstvenih problema kojima može doprineti i samotni život.\nU zemljama kao što su SAD ili Velika Britanija, život starih u specijalizovanim ustanovama već je decenijska praksa, tako da osobe već na pragu pozne starosti i same odlaze u domove za stare. Zašto? Tamo imaju društvo svojih vršnjaka (što vole i sve druge generacije), dobijaju svu potrebnu negu, dostupni su im prostori za odmor i druženje, šetnju i rekreaciju koje nemaju u svojim stanovima, zaštićeni su od krađa, provala, prevara, itd (iako niko ne može poreći da postoje različite ustanove, i užasni slučajevi sa osobljem koje zlostavlja stare).\nTamna strana medalje jeste raslojavanje porodica po generacijama i porast despresije kod starih, naročito izražena u razvijenim azijskim zemljama gde se beleži visoka stopa samoubistava uprkos naporima država da reše probleme porodica.\nDomovi za stare kakve sada imamo u Srbiji nisu jedini mogući koncept stanovanja u poznim godinama. Postoje i alternativna zanimljiva uspešna rešenja u svetu.\nTags:budućnostdemografijadom za starefinansijeizgradnja za stare ljudekredit za stannekretninestambeno pitanjestanstandardstanovanjestanovi za penzionerestarost


Letonija - 2004-06-12\nAko za neku reprezentaciju u Evropi može da se kaže da je "autsajder" i ako takva postoji na Evropskom fudbalskom prvenstvu, onda bi taj epitet morao da ponese debitant na kontinentalnim takmièenjima, ekipa Letonije.\nTim koji je kvalifikacije za mundijal 2002. godine završio na èetvrtom mestu u grupi, a u tom ciklusu je uspeo da igra nerešeno sa San Marinom, završio je medju 16 najboljih nacionalnih timova Evrope.\nJedna od stvari koja je uticala na promenu je taktika koju je doneo novi selektor Aleksandar Starkovs, koji je igru bazirao na kontranapadima i presingu u formaciji 4-5-1.\nLetonci kao nacionalnog junaka slave, medjutim, 24-godišnjeg Marisa Verpakovskisa, èijih je šest golova u kvalifikacijama dovelo reprezentaciju do baraža, gde je izbacila polufinalistu sa poslednjeg mundijala, ekipu Turske.\nOn je mesto u timu dobio kada se povredio možda najpoznatiji letonski fudbaler Marijan Pahars.\nOvaj uspeh potpuno je iznenadio naciju i pretvorio je je 2,3 miliona stanovnika ove male baltièke zemlje u velike fudbalske navijaèe.\nŽreb nije bio blag prema Letoncima, pošto ih je smestio u grupu sa Holandijom, Èeškom i Nemaèkom, koji su svi bivši evropski šampioni. Brzonogi centarfor nada se, medjutim, da æe se inspiracija iz kvalifikacija pojaviti na turniru.\nPrava zvezda tima, ako takve može biti u letonskoj reprezentaciji, ipak je Pahars, koji se u nacionalni tim vratio nakon serije povreda. On je sada rešen da na EP ostavi povoljan utisak.\nPovrede prepona i èlanka na poèetku prošle sezone spreèile su Paharsa da uèestvuje u pohodu svog Sautemptona do finala FA Kupa, kao i prve nastupe posle 20 godina ovog engleskog Premijer ligaša u Evropi.\nPovrede su se sada zaleèile, tako da æe Pahars, igraè koji koristi obe noge i izuzetno je brz, sigurno naæi mesto u timu sa Verspakovskisom, što je najjaèe oružje Letonaca na turniru u Portugalu.\nOva dva igraèa sigurni su èlanovi startne postave selektora i obojica se dobro uklapaju u defanzivnu taktiku.\nPored njih, tu je i kapiten , 33-godišnji Vitalij Astafjevs, prvi Letonac koji ima više od 100 nastupa za nacionalni tim.\nNiko u letonskoj reprezentaciji ne gaji, medjutim, nikakve velike ambicije ili planove i svi istièu motive koji nisu takmièarski.\nIzbor Starkovljevih rivala za pripremne meèeve otkriva da je prvi trener savršeno svestan snage svog tima. Susreti sa Slovenijom, Islandom i Azerbejdžanom doneli su promenljive i ne sasvim ohrabrujuæe rezultate.\n"Shvatam da nam je ovo verovatno poslednja prilika da uèestvujemo na velikim turnirima. Realno gledano, idemo u Portugal da uživamo, ne oèekujemo da pobedimo, pa èak ni da prodjemo grupu", rekao je Pahars.\n"Niko ne oèekuje ništa od nas, ali mi æemo pokušati da postignemo nekoliko golova i bar da se nadamo da æemo izvuæi neki nerešen rezultat", rekao je selektor.\nKako god Letonija da završi EP u Portugalu, biæe to ogroman korak napred za ovu zemlju.\nGolmani: 1-Aleksandrs Kolinko (Rostov), 12-Andrejs Piedels (Skonto Riga), 20-Andrejs Pavlovs (Skonto Riga)\nOdbrana: 2-Igor Stepanov (Beveren), 4-Mihail Zemlinskis (Skonto Riga), 6-Oleg Blagonadezdins (Skonto Riga), 22-Arturs Zakresevskis (Skonto Riga), 7-Aleksandar Isakovs (Skonto Riga), 16-Džintars Zirnis (Lijepaja Metalurg), 18-Igor Korablov (Ventspils), 15-Maris Smirnov (Ventspils)\nVezni red: 3-Vitalij Astafjev (Herold Admira), 8-Imant Bleidelis (Viborg), 10-Andrej Rubins (Šinnik Jaroslavl), 5-Juris Laizans (CSKA Moskva), 14-Valentin Lobanov (Metalurg Zaporožja), 13-Jurgis Puèinsk (Luh-Energija Vladivostok)\nNapad: 19-Andrej Stolèer (Fulam), 17-Marijan Pahars (Sautempton), 23-Vit Rimkus (Ventspils), 9-Maris Verpakovskis (Dinamo Kijev), 11-Andrej Prohorenkov (Makabi Tel Aviv), 21-Mihails Miholaps (Skonto Riga)


HRANA – EXTRA VIJESTI\nEVO ZAŠTO IMATE NAPUHAN STOMAK I KAKO DA SE RIJEŠITE NADUTOSTI PREKO NOĆI\nSamo nekolicina vas je vjerovatno svjesna prisustva bakterije koja znatno šteti vašem zdravlju i uzrokuje ozbiljne komplikacije na crijevima. Ovo je, doista, asimptomatska bakterija crijeva koja se otežano dijagnosticira bez prigodnog medicinskog pregleda, a ona je poznata kao Helicobacter Pylori. Simptomi: Helicobacter Pylori prate sljedeći simptomi: gorušica, refluks jednjaka, nadutost, zatvor i uzburkanost stomaka. …\n28 Marta, 2019\tHRANA, LIFESTYLE, ZANIMLJIVO 0\nNajnovija istraživanja svjetskih naučnika pokazala su da ukoliko svaki dan pojedemo šaku oraha, smanjujemo mogućnost nastanka srčanih oboljenja. Najnovije studije tvrde da nakon samo četiri sata od konzumacije oraha ili orahovog ulja, poboljšava se nivo holesterola u krvi i fleksibilnosti krvnih sudova. Redovna konzumacija oraha je ključna za maksimalan efekat, …


OTVOREN GRANIČNI PRELAZ HORGOŠ - Magločistač\nPočetna Aktuelno OTVOREN GRANIČNI PRELAZ HORGOŠ\nFoto: Sanja Eker Ignjatović\nOTVOREN GRANIČNI PRELAZ HORGOŠ\nMađarska je početkom nedelje donela odluku da zbog migrantske krize na mesec dana zatvori ovaj granični prelaz.\n„U probelmu se vidi ko je pravi prijatelj, a ovde smo svi bili u problemu i rešili smo ga kao prijatelji“, izjavio je Pinter.\nStefanovic je rekao da su izazaovi migrantske krize I dalje pored nama, ali smo, kako je rekao, shvatili da je robni I outni saobraćaj najvažniji za obe zemlje I da je ekonomija nešto od čega svi zavisimo.\n„Kao dobre komšije pokazali smo rešenost I sposobnost da odgovorno upravljamo našim zemljama u kriznim situacijama I zahvaljujem gospodinu Pinteru I mađarskoj Vladi na brzoj rekaciji I volji da zajednički rešimo ovaj problem“, rekao je Stefanović.\nOn je dodao i da su na Horgošu 2 obezbedili kompletnu registraciju migranta, ali da je Horgoš 1 svakako bio prioritet da što pre bude stavljen u funkciju.\nŠandor Pinter je rekao da vanredne situacije iziskuju I vanredna rešenja, te da je pritisak bio na obe zemlje.\n„Taj pritisak je proizveo da pronađemo najbrže zajedničko rešenje“, zaključio je Pinter.


Igokea - Blic Online\nKošarkaši Igokee pobedili su Široki Brijeg rezultatom 91:63 u utakmici 1. kola Lige za prvaka BiH.\nPoraz Igokee u poslednjem kolu ABA lige\nKošarkaši Igokee poraženi su na gostovanju kod Mege Bemaks rezultatom 93:87 u utakmici poslednjeg kola regionalne ABA lige.\nIgokea i Kakanj u finalu Kupa BiH\nU finalu Kupa BiH za košarkaše igraće Igokea i Kakanj.\nPoraz Igokee, Mornar doplovio do plej-ofa\nKošarkaši Igokee poraženi su od Mornara iz Bara rezultatom 93:79 u utakmici 19. kola regionalne ABA lige.\nŽao mi je što nismo doveli Evroligu u Laktaše i dosanjali san o osvajanju titule u ABA ligi, a svi znamo da smo to zaslužili i imali tim za te podvige, rekao je Milan Dozet.\nLjubičić vodio Igokeu do pobede u Skoplju\nKošarkaši Igokee pobedili su MZT na gostovanju u Skoplju rezultatom 77:68 u utakmici 15. Kola regionalne ABA lige.\nABA liga: Igokea poražena od Cedevite na domaćem terenu\nKošarkaši Igokee poraženi su od Cedevite rezultatom 69:61 u utakmici 14. kola ABA lige koja je odigrana u Laktašima.\nIgokea pobedila Olimpiju i stigla do petog trijumfa u sezoni\nKošarkaši Igokee pobedili su Petrol Olimpiju iz Ljubljane rezultatom 86:78 u utakmici 12. kola regionalne ABA lige.\nNe želim napamet da govorim, ali čim napravim analizu doneću odluku. Veoma sam blizu toga da kaznim čitav tim zbog pristupa utakmici u prvom poluvremenu protiv Mege Bemeks, tvrdi Dragan Bajić, trener Igokee.\nABA liga: Mega porazila Igokeu u Laktašima\nKošarkaši Igokee poraženi su od Mege rezultatom 89:82 u utakmici 11. kola regionalne ABA lige.\nKošarkaši Igokee savladali su Cibonu u meču devetog kola ABA lige rezultatom 63:57.\nVošington naustio Igokeu\nBek Dezmond Vošington više nije član Igokee. Dvadesetpetogodišnji američki košarkaš sporazumno je raskinuo saradnju sa čelnicima šampiona BiH, a to je potvrdio i generalni menadžer kluba, Igor Dodik.\nIako je Igokea doživela dva vezana poraza u ABA ligi stručni štab ima apsolutnu podršku uprave kluba, rekao je generalni menadžer Igokee Igor Dodik.\nNakon dva uzastopna poraza, od MZT na domaćem parketu i Partizana u gostima, Igokea je trijumfom protiv FMP (75:65) prekinula neugodnu seriju. Što je još bitnije, zaigrali su prepoznatljivu odbranu. U dva duela pre meča sa FMP tim BiH je primio čak 225 koševa.\nIgokea pobedila FMP i prekinula seriju poraza\nKošarkaši Igokee pobedili su FMP rezultatom 75:65 u utakmici 6. kola regionalne ABA lige.\nRajt iz Igokee odlazi u nemački Bamberg\nDorel Rajt, košarkaš sa NBA iskustvom koji je pre oko mesec dana pojačao tim Igokee karijeru će nastaviti u nemačkom Bambergu koji se takmiči u Evroligi.\nAmerikanac odličan u pobedi protiv Budućnosti: S Rajtom u ekipi RASTU APETITI Igokee\nDolazak Dorela Rajta u Igokea i njegova debitantska partija pokazuju da su dometi kluba u novoj sezoni ABA lige pomereni. Već u prva dva kola regionalne ABA lige košarkaši Igokee pokazali su da će biti ozbiljan protivnik i najvećim favoritima za osvajanje ovog takmičenja.


Američki predsednik Donald Tramp planira da sledeće nedelje povuče podršku nuklearnom sporazumu sa Iranom jer smatra da on nije u nacionalnom interesu SAD i tako to pitanje prosledi Kongresu, objavio je "Vašington post".\nAmerički list, pozivajući se na izvore bliske Beloj kući, kaže da bi ova odluka predsednika SAD bila prvi korak u procesu koji bi mogao da dovede do propasti sporazuma šest sila sa Iranom iz 2015. godine kojim su ograničene nuklearne aktivnosti Teherana.\nOčekuje se da će Tramp verovatno 12. oktobra održati govor u kojem će izneti širu strategiju o Iranu koja će, kako se navodi, biti više konfrontirajuća.\nOn 15. oktobra treba da obavesti Kongres o tome da li Iran poštuje svoje obaveze po nuklearnom sporazumu, a kongresmeni potom imaju 60 dana da razmotre mogućnost ponovnog uvođenja sankcija Teheranu, prenosi Rojters.\nMERKEL ZA SPORAZUM SA IRANOM "Veoma je važno da Izrael brzo podeli podatke s IAEA"


8 razloga zašto da upišete srednju školu u Švajcarskoj\nHome / Blog / 8 razloga zašto da upišete srednju školu u Švajcarskoj\nBy tamara lukic / 16 November 2015 / Blog / Nema Komentara\n1. Vrhunsko obrazovanje\nŠvajcarska već vekovima ima reputaciju zemlje koja nudi prvoklasno obrazovanje, a porodice iz celog sveta šalju svoju decu u internate kako bi stekli zavidan nivo znanja u sigurnom okruženju i boravkom u internacionalnoj sredini obogatili svoje životno iskustvo.\n2. Kulturna raznolikost\nŠvajcarske škole privlače učenike iz celog sveta, što čini školsku populaciju izuzetno raznolikom. Ove škole imaju čak i kvotu koliko učenika iz koje zemlje može da ih upiše, kako bi se osigurala multikulturalnost u učionici.\nU poslednje vreme mnogi delovi sveta suočavaju se sa nemirima, ponekad i na dnevnoj bazi. Švajcarska je izuzetno sigurna zemlja, sa dugom istorijom neutralnosti i sigurnosti za svoje građane, strance i posetioce. Đaci mogu da uče i odrastaju sa uverenjem da je zagarantovana njihova bezbednost . Internatske škole u Švajcarskoj posvećuju posebnu pažnju brizi i podršci svojim učenicima.\n4. Pristup svetskim univerzitetima Učenici iz preko 100 zemalja trenutno se školuju u Švajcarskoj, a internacionalne i internatske škole nude programe koji prate britanski A level, American High School / SAT, International Baccalaureat , nemački Abitur, francuski Baccalaureate i švajcarski Maturité. Ovi sveobuhvatni i konkurentni programi omogućuju učenicima da po završetku srednjoškolskog obrazovanja upišu željene fakultete širom sveta.\n5. Jezička raznovrsnost\nSa četiri službena jezika Švajcarske – francuski, nemački, italijanski i retoromanski – da ne pominjemo sve veću upotrebu engleskog jezika u biznisu i veliki broj govornika engleskog jezika, izloženost različitim jezicima ključni je deo internatskog iskustva u Švajcarskoj.\n6. Zadivljujuće prirodno okruženje Švajcarska ima jedan od najlepših prirodnih pejzaža na svetu. Poznata po svojim fascinantnim planinama, jezerima, rekama, kao I tradicionalnim gradovima, Švajcarska je bogato i lepo mesto za život i školovanje.\nUčenici koji se školuju u internatskim školama u Švajcarskoj imaju pristup svetskim skijaškim stazama, sportovima na vodi – od plovidbe do plivanja, mogu da se bave planinarenjem i kampovanjem, a na raspolaganju imaju i brojne mogućnosti za bavljenje sportskim aktivnostima u zatvorenom prostoru. Vrlo često škole organizuju različite izlete i sportske aktivnosti unutar i izvan kampusa.\n8. Dom u srcu Evrope\nSvi ovi neverovatni resursi i jedinstvene obrazovne mogućnosti nalazi se u srcu Evrope. Nemačka, Austrija, Lihtenštajn, Francuska i Italija graniče sa Švajcarskom.\nEgida International je direktni predstavnik internatskih srednjih škola u Švajcarskoj. Ukoliko želite da Vaše dete svoje srednjoškolske dane provede u nekoj od prestižnih škola u ovoj zemlji, više informacija o školama možete saznati klikom na: internati u Švajcarskoj.


FoNet portal :: Pretraga / tagId=46340\nTag: pooštravanje, Pogodaka: 8\nSankcije protiv Putina\nŠefica britanske diplomatije Liz Tras izjavila je danas da London ne isključuje mogućnost uvođenja sankcija protiv ruskog predsednika Vladimira Putina, ukoliko Rusija napadne Ukrajinu.\nPooštren ulazak na Kosovo\nKosovska vlada odlučila je danas da uvede nove mere u borbi protiv pandemije korona virusa koje stupaju na snagu sutra i važe do 4. februara, javljaju kosovski mediji.\nKina se priprema za Zimske olimpijske igre koje će od 4. do 20. februara biti održane u Pekingu i gravitirajućim gradovima, a u tom sklopu je zaoštrila već rigorozne mere borbe protiv virusa korona, uvodeći olimpijske mehure za medije, sportiste i gledaoce, tako da će režim biti stroži i u odnosu na Olimpijske igre u Tokiju.\n15. 01. 2022.\nVatikan pooštrava mere\nVatikan je ažurirao svoja pravila kako bi zaustavio širenje korona virusa i zahtevaće ubuduće da svi zaposleni budu vakcinisani protiv kovida ili dokažu da su se nedavno oporavili od te bolesti, objavio je danas portal crux, pozivajući se na saopštenje Svete stolice.\nAustrija uvela stroge mere\nU Austriji su danas stupile na snagu pojačane mere za suzbijanje širenja zaraze korona virusom, koje uključuju i obavezne kontrole ulaska u maloprodajne objekte u koje će biti dozvoljen ulaz samo osobama koje su vakcinisane ili su prebolele kovid 19.\nPoštrene mere u FBiH\nKrizni štab Ministarstva zdravlja Federacije BiH doneo je danas novi set mera zbog pogoršane epidemiološke situacije u tom entitetu BiH, javlja Kliks.ba.\nPooštravanje kovid mera\nNemačka će pre Nove godine uvesti nove mere za suzbijanje širenja kovid-19, uključujući ograničavanje privatnih okupljanja vakcinisanih osoba na najviše deset osoba, izjavio je danas kancelar Olaf Šolc.\nMitrovićevom sinu 12 umesto 11 meseci\nApelacioni sud u Beogradu usvojio je žalbu tužioca i preinačio prvostepenu presudu Aleksandru Mitroviću, sinu vlasnika TV Pink Željka Mitrovića, za nesreću u kojoj je 18. jula 2013. godine, vozeći brzinom većom od dozvoljene, u Ustaničkoj ulici u Beogradu usmrtio maloletnu Andreu Bojanić.


Potpisan Sporazum o saradnji Vijeća ministara BiH i nevladinog sektora - Klix.ba\n7.5.2007. u 13:57\nPredsjedavajući Vijeća ministara Bosne i Hercegovine Nikola Špirić i direktor Centra za promociju civilnog društva Fadil Šero potpisali su danas u Sarajevu Sporazum o saradnji između Vijeća ministara BiH i nevladinog sektora.\nSporazum pruža okvir koji će pomoći usmjeravanju njihovog zajedničkog odnosa na svim nivoima vlasti u BiH, od lokalnih zajednica do državnog nivoa. Njime se potvrđuje opredijeljenost Vijeća ministara i nevladinog sektora da ojačaju svoje obaveze i odgovornosti u ispunjavanju preuzetih uloga u razvoju i pružanju javne politike.\nSporazum ima za cilj stvaranje novog pristupa partnerstvu između Vijeća ministara BiH i nevladinog sektora u BiH.\nPrilikom potpisivanja Sporazuma prisutnima su se obratili visoki predstavnik i specijalni predstavnik Evropske unije u BiH Christian Schwarz-Schilling, direktorica Misije USAID-a u BiH Jane Nandy, šef Odjela za demokratizaciju, stabilizaciju i socijalni razvoj Delegacije Evropske komisije u BiH Michael Docherty, te potpisnici Sporazuma predsjedavajući Vijeća ministara Nikola Špirić i direktor Centra za promociju civilnog društva Fadil Šero.\nRusija optužila EU i NATO da zatvaraju oči pred skrnavljenjem historije\n07.05.2007. u 14:34


Društvo 16. oktobar\nPančevo obeležilo Evropsku nedelju lokalne…\nSport 15. oktobar\nStreljaštvo: Pančevci treći na ekipnom…\nSvetsko takmičenje u fitnesu, bodi…\nViktor Vlajić: uspeh je pratiti…\nServisne informacije 15. oktobar\nJabuka: ispiranje vodovodne mreže, moguće…\nServisne informacije (1361)\nponedeljak, 26. februar 2018. 14:20h\nPada sneg i duva jak vetar u Pančevu, ali se saobraćaj odvija nesmetano Pančevo.MOJKraj.rs\nĐurica Dolovački, direktor JP Urbanizam kaže da je na teritoriji Grada Pančeva i svih devet naseljenih mesta bačen agregat, kao i so i da za sada nema značajnijih problema u odvijanju saobraćaja.\nIako duva jači vetar, ni on za sada ne pravi veće nanose koji bi ometali saobraćaj u pojedinim delovima naše teritorije kao što je to ranijih godina bio slučaj. Pratimo situaciju na terenu i spremni smo da intervenišemo gde god bude potrebe, kazao je Dolovački.\nNebojša Gajić, direktor JKP ATP Pančevo kaže se poštuje red vožnje i da autobusi ovog prevoznika za sada bez problema prevoze putnike ka svim destinacijama na kojima saobraćaju.\nNa pojedinim linijama su moguća kašnjenja do pet minuta, zbog usporenog saobraćaja, ali većih problema za sada nema, kazao je Gajić.\nU Zimskoj službi Vojvodinaputa su nam potvrdili da je bačena so na puteve koji su u njihovoj nadležnosti, da su u toku intervencije na terenu, uprkos jakom vetru, ali da za sada većih problema na putevima na našoj teritoriji nema.\nI u JKP Higijeni saznajemo da su spremni za ove vremenske prilike.\nDovoljan broj radnika pogona ,,Čistači“ JKP ,,Higijena“, kao i sva raspoloživa mehanizacija spremni su da reaguju u slučaju obimnijih snežnih padavina. Ukoliko bude trebalo sneg će se čistiti i u drugoj i trećoj smeni, saopšteno je iz JKP Higijena Pančevo.\nPrema najavi meteorologa ovakvo vreme, sa snegom i jakim vetrom, zadržaće se do četvrtka.\nPančevo: od težine snega lome se grane drveća\nZimska služba uvela najveći stepen dežurstva, čiste se glavne saobraćajnice (VIDEO)\nĐorđe Viktor Vlajić ima 24 godine i isto toliko medalja dobijenih na mačevalačkim turnirima širom…\nPrivremeni režim saobraćaja u Dimitrija…\nGradska uprava grada Pančeva obaveštava građane da je od 15. oktobra na snazi privremeni režim…\nNajveseliji dečji festival u svim…\nUpravo završeni vikend, širom regiona prošao je u znaku Dečjeg festivala, koji organizuje CineStar u…\nNacionalni savet Romske nacionalne manjine…\nJužnobanatski upravni okrug bio je 11. oktobra domaćin Konferencije Nacionalnog saveta romske nacionalne manjine koga…\nStrip izložbama i nastupom Horkestra…\nPeti Nova festival koji se održava od 8. do 18. oktobra u Pančevu, otvoren je…


CNN , B92\nU Majkrosoftovom poslednjem finansijskom izveštaju kaže se da je Nadela dobio 43 miliona dolara u odnosu na 25,8 miliona u godini pre. Inače, to je bonus koji rukovodeći ljudi korporacije dobiju iz deonica. Njegova regularna godišnja plata je 2,3 miliona dolara.\nMeđutim, veliki bonus još uvek je upola manji od onoga koji je ostvario 2014. godine kada se popeo na čelo tehnološkog diva, nakon odlaska Bila Gejtsa. Budući da je Majkrosoft te godine pod njegovim vođstvom postao globalna sila u pružanju "klaud" usluga, Nadela je primio bonus paket od vrtoglavih 84 miliona dolara.\nPoređenja radi, čelnik Epla Tim Kuk lane je zaradio bonus od 15 miliona dolara, primajući platu od tri miliona dolara. Direktor Gugla Sandar Pičai primio je malo manje od dva miliona dolara bonusa, a Džef Bezos, najbogatiji čovek na svetu, prima istu platu zadnjih 20 godina, godišnje 81.840 dolara.\nNIJE normalno da naš DIREKTOR ima 1424 puta VEĆU PLATU od radnika\nAgencija S&P povećala kreditni rejting Srbije; Mali: Ovo je najbolja nagrada za kraj 2019.\nRejting agencija Standard end Pur (Standard & Poor's) poboljšala je ocenu kreditnog rejtinga Srbije sa nivoa BB na BB+, s pozitivnim izgledom za dalje poboljšanje, a prema oceni ministra finansija Siniše Malog, to je najbolja nagrada za Srbiju na kraju 2019. godine.\nNarodna banka Srbije kupila je 45 miliona evra na međubankarskom deviznom tržištu, i zvanični srednji kurs dinara iznosiće u ponedeljak, 16. decembra, 117,5163 dinara za evro, što je neznatna promena u odnosu na danas, objavila je NBS.\nAco Đukanović gradi hotel u centru Podgorice, sedam spratova, 4.000 kvadrata, dve etaže parkinga?\nSrbija je danas u Briselu otvorila poglavlje devet o finansijskim usluga, u pristupnim pregovorima sa EU.\nSektor građevinarstva glavni je pokretač privrednog rasta Srbije, a glavni argument je činjenica da je upravo u ovom sektoru u drugom kvartalu ove godine zabeležen najveći uticaj na rast BDP - čak 22,9 odsto.U odnosu na isti period prošle godine BDP je uvećan za 4,8 odsto, a najveći realni rast bruto dodate vrednosti zabeležen je u sektoru građevinarstva, pokazuju podaci Republičkog zavoda za statistiku.\nOVO JE 10 ZEMALJA SA NAJVEĆIM MIROM NA SVETU Evo kako se kotira Srbija i naš region\nIsland je zemlja sa najvišim indeksom mira u svetu, pokazuje istraživanje Instututa za ekonomiju i mir (Institute for Economics and Peace) koje je nedavno objavljeno.\nNUTELA NIJE SVIMA SLATKA Radnici blokirali najveću fabriku ovog namaza na svetu\nFabrika "Nutele" u severnoj Francuskoj, najveći svetski proizvođač ovog namaza u svetu, paralisana je već nedelju dana štrajkom radnika koji traže povećanje plata, izvestili su predstavnici sindikata.\nVUČIĆ: "Nastojaću da minimalac bude 30.000 dinara"


Republikanci razmatraju zamenu Trampa novim kandidatom - 09.10.2016, Sputnik Srbija\nPravnici Nacionalnog komiteta Republikanske partije SAD razmatraju sve moguće pravne aspekte kako bi na predstojećim predsedničkim izborima zamenili Donalda... 09.10.2016, Sputnik Srbija\n© REUTERS / Carlo Allegri Donald Tramp.\nPredsednik tog komiteta Rins Pribas izjavio je da javno ponižavanje Trampa od strane njegovih kolega iz partije preti da uništi svaku preostalu šansu za pobedu republikanaca na predstojećim izborima, dodajući da je ostalo još 48 sati kako bi se revidirala celokupna predizborna strategija.\nPravnici razmatraju mogućnost zamene predsedničkog kandidata uprkos činjenici da je do izbora ostalo svega mesec dana.\n„Čitava vojska pravnika razmatra pravilo br. 8, koje omogućava da se predloži novi kandidat u slučaju da prethodni ode dobrovoljno ili u slučaju njegove smrti. Tramp je, međutim, izjavio da se neće povući, tako da u svakom slučaju ne preostaje partiji ništa drugo nego da se sarađuje sa njim“, rekao je za „Politiko“ jedan od visokih činovnika Republikanske partije.


02.03.2021. / 12:30\nBIJELJINA – Nešković osiguranje je po svemu sudeći dobro podnijelo godinu pandemije virusa korona u kojoj bilježi profit od šest miliona. Iz prvih objavljenih finansijskih izvještaja osiguravajućih kuća na berzi, vidljivo je da je Dunav osiguranje za prošlu godinu prikazao neoporezovanu dobit od blizu 30 hiljada KM i rast premije od blizu 400 hiljada KM.\nNešković zaradio šest miliona\nPoslovni prihodi Nešković osiguranja u prošloj godini iznosili su im 18,6 miliona, što je za oko 640 hiljada KM više nego u 2019. godini.\nRashode su smanjili sa 9,8 miliona u 2019. godini na 9,7 miliona maraka u 2020. godini.\nTako je poslovna dobit koju je Nešković osiguranje ostvarilo lani iznosila 8,8 miliona što je povećanje od oko 750 hiljada u odnosu na godinu ranije.\nNakon ostalih rashoda ukupna neto dobit te osiguravajuće kuće na kraju 2020. godine iznosila je 6,4 miliona KM i za oko 190 hiljada je manja od dobiti ostvarene 2019. godine.\nU finasijskom izvještaju se navodi da većinskim vlasnicima pripada 6,3 miliona od ostvarene dobiti, a manjihskim oko 100 hiljada maraka.\nDunav osiguranje povećalo premiju\nUkupni prihodi Dunav osiguranja iznosili su u 2020. godini oko 26 miliona maraka i manji su u odnosu na godinu ranije kada su iznosili 27,4 miliona.\nUkupni rashodi su se smanjili sa 27,4 miliona na 25,9 miliona, te je Dunav osiguranje zabilježilo dobit prije oporezivanja od 28.632 KM.\nOva osiguravajuća kuća je u godini pandemije virusa korona ostvarila povećanje premije od 390.801 KM.\n„Iako je poslovanje u prošloj godini bilo dosta otežano i većina društava, kao i samo tržište osiguranja, imalo blagi pad u fakturisanoj premiji, Dunav osiguranje je uspjelo da u premiji neživotnih osiguranja ostvari blagi rast od 1,68 odsto u odnosu na godinu ranije. Nadamo se da će 2021. godina donijeti drugačije rezultate za kompletno tržište osiguranja te da će se tendencija rasta iz prošlih godina nastaviti bez obzira na veliki uticaj pandemije koja još traje“, rekao je za CAPITAL direktor Dunav osiguranja Bojan Popović.\nDodao je da se očekivalo da će iznos isplaćenih šteta biti manji i da će usljed pandemije biti smanjeni štetni događaji, ali da se desilo suprotno.\nPortal CAPITAL objavio je da premija koju su osiguravajuće kuće ostvarile u 2020. godini iznosi 756,4 miliona maraka i manja je za oko 6,3 miliona u odnosu na 2019. godinu.\nTagovi: dunav osiguranjeneskovic osiguranje\nKomentari na članak: Nešković osiguranje zaradilo šest miliona, Dunav povećao premiju\n02.03.2021 u 14:16\nPreduzeću koje je ostvarilo 8,8 miliona KM PROFITA, država je dala iz Fonda solidarnosti (u koji su pored ostalih uplatili od svojih plata i prosvjetni radnici) za mjesece mart i april pomoć od preko 100.000 KM…… Znači ko ima njemu treba i dodati.\nIz Fonda koji je namijenjen za pomoć subjektima koji zbog epidemije jedva posluju, daje se preduzeću koje je ostvaruje milionske profite\n02.03.2021 u 16:53\nTo je jedina pumpa u BiH gdje plaćate radniku na ruke novac koji vam sipa gorivo, ne dobijete fiskalni račun i još se čude kada uđete u objekat i tražite račun.\nNikako mi nije jasno kako to dozvoljavaj razne finansijske inspekcije.


Вучић: Притисци на Србију после Путинове одлуке биће већи него икада пре | Јединство\nsreda, 06. jula 2022. | 00:33\nVučić: Pritisci na Srbiju posle Putinove odluke biće veći nego ikada pre\nPredsednik Srbije Aleksandar Vučić izjavio je, posle odluke predsednika Rusije Vladimira Putina o priznanju dve samoproglašene republike na istoku Ukrajine, da pozicija Srbije nije laka i da je dovodi u situaciju u kojoj postoje brojni izazovi – političke, bezbednosne i ekonomske prirode.\nVučić je u Monaku za Televiziju Pink rekao da će pritisci na Srbiju posle odluke Putina o priznavanju nezavisnosti Luganska i Donjecka biti mnogo veći nego ikada ranije, da ovo ruši kompletnu bezbednosnu arhitekturu sveta i da “kako će se ko ponašati i ko će šta da čini, to niko ne može da zna”.\nKnez Albert od Monaka uručiće sutra orden Vučiću\nPredsednik Vučić boravi u Monaku gde će mu knez Albert sutra uručiti orden Velikog krsta reda Svetog Šarla.\n“Orden je velika čast za našu zemlju”, poručio je predsednik i podsetio da je dobio mnoga važna priznanja, među kojima od Putina orden Svetog Aleksandra Nevskog, od češkog predsednika Zemana, od Austrijske privredne komore.\nIstiče da su ti ordeni dodeljeni za rezultate koje je naša zemlja postigla i koje su drugi državnici prepoznali, kao i da ti ordeni ostaju našoj zemlji.\nNakon sutrašnjeg susreta u Monaku sa knezom Albertom, Vučić putuje za Madrid i kaže da će prilikom te posete pozvati kralja Filipa Šestog i premijera Španije Pedra Sančeza da posete Srbiju.\nVučić je, na pitanje o razgovoru sa predsednikom Francuske Emanuelom Makronom, i pitanje koliko je zabrinut zbog aktuelne situacije, kao i šta to znači za Srbiju, naglasio da su politički, bezbednosni i ekonomski izazovi brojni u ovakvoj situaciji.\nPredsednik je rekao da ono što je prethodna tri dana doživeo potvrđuje njegove reči, da raste pritisak na našu zemlju.\n“Ono što sam doživeo prethodna tri dana pokazuje šta možemo očekivati da će tek da sledi i da u političkom smislu neće biti nimalo jednostavno za Srbiju”, istakao je Vučić.\nDodao je da više “niko ne može da predvidi kako će se ko ponašati i ko će šta da čini”.\n“Sve što smo znali do juče, danas više ne postoji. Ono što je za nas važno jeste da naša opredeljenost za mir mora biti čvrsta, snažna, i naša snaga odvraćanja potencijalnog agresora mora da bude još snažnija i jača”, objasnio je Vučić.\nPodsetio je da je danas održana sednica Saveta za nacionalnu bezbednost, na kojem je, kao vrhovni komandant, izdao nalog vojsci i policijskim snagama, kao i zahtev specijalnim jedinicama, da u svakom trenutku budu pripremljeni na najbolji mogući način, i da treba nastaviti sa naoružavanjem i opremanje vojske i policije.\n“U političkom smislu moramo da radimo mnogo, moramo da razumemo da mir nije nešto što se podrazumeva, što se vidi danas. Moraćemo mnogo truda i rada uložiti da sačuvamo mir, da bismo obezbedili sigurnost za našu decu, naše roditelje, kako bismo osigurali budućnost”, kazao je predsednik.\n“Ova situacija je najkomplikovanija za sve naše savremenike”\nVučić je naglasio da je ova situacija najkomplikovanija za sve naše savremenike, za naše roditelje, za nas i za našu decu.\n“Mislim da se ovim defakto i suštinski menja svetski poredak u kojem će sile vratiti dominaciju na jednoj strani, odnosno da će postojati više supersila i centara političke i ekonomske moći”, rekao je Vučić.\n“Lično ću finansirati obnovu spomenika Milici Rakić”\nVučić je potvrdio da će lično finansirati obnovu spomenika maloj Milici Rakić u Tašmajdanskom parku, koji je neko oskrnavio.\n“To sam rekao da ću učiniti da bih pokazao koliko je stradanje male Milice za nas važno i značajno, a ne da bih ubrao političke poene”, rekao je Vučić.\nPodsetio je da je neko polomio spomenik Milici Rakić i da je njena statua pronađena, a njeno ponovno postavljanje će, kaže, koštati tek nekoliko stotina evra.\nŠto se tiče ekonomskog dela, ukazao je na to da je nafta istog trenutka skočila, da su sve cene sirovina skočile, da su berze neposredno pogođenih zemalja pale, i da će to sve izazvati dodatnu nervozu i probleme.\nVučić je primetio da postoji problem pristrasnosti naših medija.\n“Kada pogledate naše naslove vidite da u 80 odsto medija ne postoji nikakva objektivnost, već su šta god da se dešava na ruskoj strani, kao što je ostalih 20 odsto na zapadnoj strani. U takvim uslovima velike političke ostrašćenosti svi sebi nanosimo štetu, umesto da budemo svoji na svome, budemo mirni, da se kroz veliku svetsku krizu izvučemo samo sa ogrebotinama. Mi ne možemo to da uradimo. Kod nas je uvek sve strast, navijanje, i od toga ćemo se teško izlečiti”, smatra Vučić.\nDodao je da je sa Makronom imao važan razgovor o situaciji u našem regionu. Takođe, razgovarao je, kako je preneo, i sa predstavnicima drugih država sveta, te najavio da će imati razgovore i narednih dana.\n“Postoje veliki strahovi da bi sve moglo da se proširi na druge delove Evrope, posebno Balkan”, ocenio je Vučić.\n“Krenuli pozivi i vruće linije za uvođenje sankcija Rusiji”\nPredsednik je naveo da će na Srbiju tek uslediti sve veći pritisci sa zahtevom da uvede sankcije Rusiji, kao i da je već imao takve pozive i “vruće linije”, ali da će naša zemlja izdržati sve pritiske.\nVučić je rekao da će uslediti pritisci na nas sa različitih strana i dodatno u vezi sa odnosima u regionu.\n“Jer, kada ne mogu da odgovore nekom snažnijem od nas – ‘ajde da to pokažemo na nekom manje snažnom”, kazao je predsednik.\nNa pitanje kako, onda, da se odupremo u ovoj situaciji tim pristicima, Vučić je rekao:\n“Jedinstvom, odgovornošću i ozbiljnošću. Nemamo izbora, nego da možemo da se odupremo. Mnogo smo imali teških trenutaka, imamo svoju zemlju i ne možemo da je menjamo ni za jednu drugu. To je zemlja naše dece.”\nVučić je dodao da u tome nemamo nikakvu alternativu.\n“Možete da mislite kakvi će sad pritisci na Srbiju da budu po pitanju uvođenju sankcija Rusiji. Već sam imao pozive i vruće linije. Nisam o tome razgovarao sa predsednikom Francuske Makronom, sa njima sam razgovarao mnogo po pitanju Zapadnog Balkana. On je fer po tom pitanju i hoće da nas čuje”, kazao je Vučić.\nPoručio je da Srbija ima snažnu ekonomiju i da će proći i kroz ovu međunarodnu krizu, ne lako, ali lakše nego mnogi drugi jer ima stabilan fiskalni sistem.\nKako je rekao, večeras će sa ministrom finansija Sinišom Malim dugo razgovarati o tome šta sve treba da se nabavi od rezervi i dodao da smo već nabavili mleko u prahu, so i sve drugo.\nVučić je poručio da niko ne treba da pravi zalihe pošto država ima svega dovoljno, i to na pravilan način čuva.\n“Takođe, država se snabdela lekovima i medicinskim uređajima, a nabavljaju se sada i milioni i miliona konzervi ribe i drugog”, dodao je Vučić.


AMERIČKI NOVINAR ŠOKIRAO: SLEDEĆI NA SPISKU JE ANDREJ VUČIĆ, ČEKAJU GA SANKCIJE I STRAŠNA KAZNA – Otvoreno\nNaslovnaVestiAMERIČKI NOVINAR ŠOKIRAO: SLEDEĆI NA SPISKU JE ANDREJ VUČIĆ, ČEKAJU GA SANKCIJE...\nAMERIČKI NOVINAR ŠOKIRAO: SLEDEĆI NA SPISKU JE ANDREJ VUČIĆ, ČEKAJU GA SANKCIJE I STRAŠNA KAZNA\nNakon sankcija koje su SAD uvele Zvonku Veselinoviću i Milanu Radoičiću, američki novinar Dru Saliven za sutrašnje štampano izdanje Nove kaže da sankcije prete predsednikovom bratu Andreju Vučiću, ali i Aleksandrovom kumu Nikoli Petroviću.\nNikola Petrović, kum predsednika Srbije Aleksandra Vučića i predsednikov brat Andrej Vučić izgleda su sledeći na listi sankcija, tvrdi američki novinar za sutrašnje štampano izdanje Nove.\nPre dva dana, Sjedinjene Američke Države objavile su nove sankcije pod kojim su biznismeni s Kosova Zvonko Veselinović i Milan Radoičić zbog, kako se navodi, transnacionalnog organizovanog kriminala.\nBiznismeni su bliski sa vladajućom strankom u Srbiji, SNS, a sam Radoičić je visokopozionirani predstavnik Srpske liste. Kako se na crnoj listi SAD navodi, Veselinović je vođa organizovane kriminalne grupe i jedan od najozloglašenijih korumpiranih ličnosti na Кosovu.\nPredsednikov brat Andrej Vučić, sedeo je svojevremeno u društvu Zvonka Veselinovića, osuđenog biznismena označenog kao vođa grupe koja se bavi švercom droge, oružja i nafte, zelenašenjem i pranjem novca, otkrio je KRIK. Andrej, poznat kao “siva eminencija SNS-a”, nije se oglašavavao kada mu je “ukraden identitet”, ali ni kada su usledile optužbe da iza “fantomske firme za pranje novca Asomakum” stoji upravo on.\nNije se oglašavao javno ni kada je dovođen u vezu sa vlasnikom Jovanjice, jer je za odbranu njegovog lika i dela uvek bio zadužen njegov dve godine stariji brat Aleksandar.\nNakon kontroverznih kosovskih biznismena, SAD bi sankcije mogle da uvedu i Nikoli Petroviću, kumu predsednika Srbije Aleksandra Vučića, koji je bio vlasnik ofšor (offshore) kompanije „Arkshore International“ na Britanskim Devičanskim Ostrvima preko koje je imao račun u Švajcarskoj, o čemu je takođe pisao KRIK.\nOvo su pokazali procureli dokumenti ofšor kompanija, nazvani Pandorini papiri (Pandora Papers), a Petrović je kao direktor vodio državnu kompaniju „Elektromreža Srbije“(EMS), Nikola Petrović odlučio je i da tajno postane vlasnik privatne firme sa strane. Predsednikov kum je, između ostalog, prema saznajima KRIK-a, kupio i avio-kompaniju od Stanka Subotića.


Nedelja, 20.06.2021 16:55\n14.06.2021 11:55 Ragbi 13 FS\nU sklopu priprema za predstojeće reprezentativne duele, proteklog vikenda odigran je Kup Izazova u ragbiju 13 u kojem je selekcija Srbije do 19 godina starosti savlada kadetsku reprezentaciju (igrači do 17 godina starosti) 50:20 (22:10). Na stadionu SC Ingen a Zvezdari, stručni štab nacionalnog tima okupio praktično sve najtalentovanije mlade ragbiste u zemlji koji su imali šansu da se nametnu...\n07.06.2021 09:08 Ragbi 13 FS\nIstorijski mečom u Paraćinu, proteklog vikenda počela je peta sezona regionalne Balkan Super Lige u ragbiju 13. Debitant Car Dušan Silni dočekao je Lokomotivu iz Sofije, ali je šampion Bugarske bio prejak za srpskog drugoligača – 62:12 (36:0). Gosti su učestvovali do sada u svim izdanjima regionalnog šampionata, dok je sa druge strane ovo prva međunarodna utakmica koja je ikada igrana u...\n23.05.2021 14:25 Ragbi 13 FS\nRagbisti Partizana nastavili su svoj nepobedivi niz i na startu drugog dela nacionalnog prvenstva Srbije u ragbiju 13. U 1. kolu Super Lige Srbije, crno-beli su ponovo savladali najvećeg rivala, Crvenu zvezdu – 30:26 (16:8) na stadionu SC Inge na Zvezdari. Ovogodišnji osvajač Kupa Srbije je tako i u četvrtom ovosezonskom večitom derbiju ostvario četvrtu pobedu. Doduše, ona je ostvarena teže...\n17.05.2021 12:30 Ragbi 13 FS\nRagbisti Partizana, Crvene zvezde, Dorćol Tigrova i Radničkog iz Niša nastaviće borbu za titulu nacionalnog prvaka u Super Ligi Srbije u ragbiju 13.. To je epilog mečeva poslednjeg kola prvog dela državnog šampionata koje je donelo dosta uzbuđenja, pogotovu u odlučujućem duelu dva imenjaka – novobeogradskog i niškog Radničkog. Na stadonu SC Inge na Zvezdari, ragbistima iz prestonice bila je...\n09.05.2021 13:43 Ragbi 13 FS\nRagbisti Partizana 1953 osvajači su ovogodišnjeg Kupa Srbije u ragbiju 13. U finalu na stadionu FK Heroj Polet u Jajincima, crno-beli su savladali Radnički iz Niša 80:8 (40:4). Posle Super Kupa Srbije Izabranici Admira Hadžića očekivano su stigli do drugog trofeja ove sezone, s obzirom da su trenutno dominantan tim u regionu. Istovremeno, ovo je drugi trofej nacionalnog Kupa za...\n21.04.2021 13:47 Ragbi 13 FS\nŠkotski ragbi 13 reprezentativac Fergus Simpson (19) novo je pojačanje Ragbi liga kluba Crvena zvezda. Simspon u Srbiju stiže nakon izuzetno uspešne juniorske karijere, braneći boje između ostalog Njukasla i Brizbejna. Njegov dolazak pomoći će crveno-belima da pokriju u timu nedostatak igrača zbog povreda i COVID situacije. Generalni direktor Zvezde Kolin Klejveg nije krio zadovoljstvo...\n19.04.2021 04:39 Ragbi 13 FS\nFavoriti su opravdali očekivanja u nastavku takmičenja prvenstva Srbije u ragbiju 13. Partizan, Crvena zvezda i Dorćol Tigrovi ostvarili su pobede kojima su potvrdili plasman u drugi deo šampionata – Super Ligu Srbije. Pogotovu je to važno za Dorćolce kojima su bili preko potrebni poeni protiv neugodnog gradskog rivala, novobeogradskog Radničkog. Po teškom terenu na stadionu SC Inge na...\n29.03.2021 13:41 Ragbi 13 FS\nRagbisti Partizana nastavili su pobednički niz u novoj sezoni, ostvarivši peti trijumf u isto toliko mečeva. Nakon Radničkog iz Niša, dva puta Crvene zvezde i Radničkog Novi Beograd, pred crno-belima pali su i Dorćol Tigrovi – 52:0 (18:0) u meču 2. kola prvenstva Srbije u ragbiju 13. Zbog problema sa korona virusom, Dorćolcima je to bio debi u novoj takmičarskoj godini pošto su odložili...\n15.03.2021 16:40 Ragbi 13 FS\nPartizanu novi večiti derbi na startu prvenstva\nNovom pobedom Partizana u večitom derbiju, proteklog vikenda startovalo je jubilarno 20. prvenstvo Srbije u ragbiju 13. Nakon prošlonedeljnog Super Kupa, večiti rivali sastali su se i u 1. kolu nacionalnog šampionata u kojem su crno-beli savladali Crvenu zvezdu 36:22 (22:10). Slično kao i pre nedelju dana šampion Balkana je stigao do retke, druge uzastopne pobede nad crveno-belima. Zvezda...\n15:07 Uskoro veliki turnir u malom fudbalu ‚‚Štulac 2021''\n13:17 Vladan Petrović novi trener Radničkog iz Svilajnca


Stefan Mihajlović - Blic Sport\nIgrao za Zvezdu i Vojvodinu, a pred odlazak u Kinu kaže: NIGDE NIJE KAO U RADNIČKOM, klub kao da švajcarski!\nDosadašnji fudbaler Radničkog iz Niša Stefan Mihajlović nastaviće karijeru u kineskoj ekipi Guejdžou Hengfeng.\nEFIKASAN KUP SRBIJE Voša brojala do šest, Lučanci do pet, "poker" Stefana Mihajlovića\nKakav fudbal u Kupu Srbije! Na poslednja dva meč osmine finala odigrana u sredu postignuto je čak 13 golova! Superligaši su bili dominantni, pa je Vojvodina razbila Budućnost iz Dobanovaca sa 6:1, dok je Mladost "petardom" častila Proleter - 5:1.\nGolgeterski rafal Mudrinskog u Novom Pazaru, Nišlije videle vatromet, Voša opet na minus šest\nFudbaleri Spartaka su pobedili u gostima ekipu Novog Pazara sa 4:2 u utakmici 19. kola Superlige Srbije, i to uz golgeterski šou Ognjena Mudrinskog.\nMihajlović: Nemam teret oca, želim da se izgradim ime i dam celog sebe za Rad\nTalentovani golgeter Stefan Mihajlović, pojačanje Rada u zimskom prelaznom roku, rekao je da veruje da će opravdati očekivanja i golovima pomoći ekipi da izbori opstanak u Superligi.\nMihajlović: Lupaju mi kola, ne znam zašto!\nFudbaleru Crvene zvezde Stefanu Mihajloviću nepoznati huligani u sredu uveče razlupali su automobil. Mladi fudbaler je izašao u jedan beogradski klub, ali ga je po povratku na parkingu sačekalo neprijatno iznenađenje.\nKasalica i Mihajlović: Uz podršku publike, idemo do pobede za miran revanš\nFudbaleri Crvene zvezde Filip Kasalica i Stefan Mihajlović očekuju da će njihov tim već u prvom meču protiv IBV doći do rezultata koji će im omogućiti da mirno sačekaju revanš i plasiraju se u treće kolo kvalifikacija za Ligu Evrope.\nDžajić na treningu, Zvezda vratila Mihajlovića u tim posle sjajnih makazica\nMladi napadač Crvene zvezde Stefan Mihajlović bio je izbačen iz prvog tima nakon svojih komentara o statusu u ekipi i izostanku sa treninga, a njegovo slanje u omladince crveno-belih kratko trajalo, dobrim delom i zbog fantastičnog gola koji je postigao prošle nedelje.\nProtiv Mihajlovića započet disciplinski postupak, sa Jovanovićem okončan\nOdržana je sednica Upravnog odbora FK Crvena zvezda, na kojoj je odučeno da se sprovede disciplinski postupak protiv fudbalera Stefana Mihajlovića.\nMihajlović: Presrećan sam zbog golova, posvetio sam ih tati\nSa dva pogotka u drugom poluvremenu, mladi napadač Crvene zvezde Stefan Mihajlović doneo je pobedu timu u prvoj prijateljskoj utakmici na pripremama u Turskoj protiv trećeligaša iz ove države Ejupspora.


Savjet ministara ponovo nije donio odluku o budžetu - Jajce Online\nNaslovnica BOSNA I HERCEGOVINA Savjet ministara ponovo nije donio odluku o budžetu\nSavjet ministara ponovo nije donio odluku o budžetu\nSavjet ministara Bosne i Hercegovine razmotrio je Nacrt zakona o Budžetu institucija Bosne i Hercegovine i međunarodnih obaveza Bosne i Hercegovine za 2021. godinu, o kojem će se izjasniti na narednoj sjednici, nakon što Ministarstvo finansija i trezora razmotri pristigle sugestije.\nNa narednoj sjednici ministri bi se trebali izjasniti i o Prijedlogu odluke o visini osnovice za obračun plate zaposlenim u institucijama Bosne i Hercegovine za 2021. godinu, koja je danas razmotrena, a čija primjena zavisi od usvajanja budžeta institucija BiH.\nIz SM BiH su podsjetili da Ministarstvo finansija i trezora priprema nacrt zakona o budžetu institucija BiH i dostavlja ga Savjetu ministara na utvrđivanje, nakon čega se upućuje Predsjedništvu BiH, ovlaštenom za njegovo predlaganje.\nNema odluke o posebnim zaštitnim mjerama za uvoz određenih proizvoda iz EU\nSavjet ministara BiH, sa sedam glasova za i tri protiv, nije postigao konsenzus za donošenje odluke o posebnim zaštitnim mjerama na uvoz određenih proizvoda porijeklom iz zemalja članica Evropske unije, nakon obavljenja dva kruga glasanja.\nRiječ je o mjerama koje je predložilo Ministarstvo spoljne trgovine i ekonomskih odnosa na uvoz svježeg i rashlađenog goveđeg i svinjskog mesa iz zemalja Evropske unije, koje se odnose na povećanje carinske stope za 10% plus 2,5 KM po kilogramu za goveđe i 10% plus 1,5 KM po kilogramu za svinjsko meso.\nSastanak posebne grupe o reformi javne uprave između BiH i EU\nSavjet ministara BiH usvojio je Informaciju Direkcije za evropske integracije o 5. sastanky Posebne grupe za reformu javne uprave između Evropske unije i Bosne i Hercegovine, koji će biti održan, putem video linka, 25. februara.\nNa sjednici je usvojen Dokument za diskusiju, te je data saglasnost na prijedlog sastava delegacije BiH za 5. sastanak Posebne grupe za reformu javne uprave između Evropske unije i Bosne i Hercegovine, nakon što je Savjet ministara BiH upoznat s nacrtom dnevnog reda za ovaj sastanak.\nPrethodni članakPredviđeno rušenje 80 objekata na dijelu trase auto-puta kroz Prijedor\nNaredni članakPapa Franjo pozvao na oslobađanje političkih vođa u Mjanmaru


Poglavar Rimokatoličke crkve papa Franjo (84) primio je danas prvu dozu vakcine protiv kovida 19, javili su američki i argentinski mediji.\nVatikan nije potvrdio vest o vakcinisanju pape, koji je ranije izjavio da planira da se vakciniše ove sedmice.\nPortparol Vatikana Mateo Bruni saopštio je ranije danas da je jutros započeta kampanja vakcinisanja u Vatikanu.\nOn je naglasio da je vakcinisanje dobrovoljno, kao i da prednost imaju zaposleni u sektorima zdravstva i javne bezbedneosti, te starije osobe i oni koji su često u javnosti.\nPapa Franjo je u nedelju, 10. januara, pozvao ljude u svetu da se vakcinišu.\n"TO JE MORALNI IZBOR" Papa: Vakcinisaću se, etički je primiti vakcinu\nPapa Franja donirao bolnicama 30 RESPIRATORA


Rađen u produkciji Al Jazeera Balkans, film se bavi studentskim protestima u Jugoslaviji, juna 1968.\nProtesti su počeli u Beogradu i brzo su se raširili u Sarajevo, Zagreb i Ljubljanu, a bosanski novinar Almir Šećkanović, koji je zajedno s beogradskim kolegom Markom Subotićem snimio ovaj film, objašnjava:\n- Film prati kompletnu priču protesta u Jugoslaviji, iz svih uglova i svih gradova. Učesnici u filmu su ljudi koji su pokrenuli pobunu u Beogradu, ali i oni koji su je preuzeli u drugim gradovima, poput Sarajeva i Zagreba. Time smo pokušali zaokružiti našu priču, ali i pokazati da su protesti iz 1968. bili proizvod jugoslovenskog društva u cjelini.\nU filmu govore direktni učesnici protesta, poput Dragoljuba Mićunovića, Sonje Liht, Borke Pavićević, Žarka Puhovskog, te Zdravka Grebe, lidera sarajevskih protesta.\nIdeal 68 - Četvrtak 21:00\nFilm "Ideal 68" imaće svoju TV premijeru sutra (31. maja) u 21h u programu Al Jazeere Balkans.\n"Ideal 68" traje 54 minuta, a ulaz na projekciju u Domu omladine Beograda je besplatan.


Šta će biti sa Milivojevićem? Krstajić dao odgovor! - Sportske.net\nŠta će biti sa Milivojevićem? Krstajić dao odgovor!\nKrstajić odabrao, ovo su "Orlovi" za 2019. godinu, poziv stigao i u Surdulicu!Bivši fudbaler Zvezde se vraća među "Orlove" nakon pet godina?Nagrada, Zvezdin heroj od danas među "Orlovima"!Vreme je za Krstajićev spisak, evo kada se selektor obraća javnosti!Krstajić uskoro objavljuje spisak, da li se sprema jedna velika promena, Zvezda dobija novog reprezentativca?\nSelektor Srbije Mladen Krstajić danas je saopštio spisak igrača za utakmice protiv Nemačke i Portugala.\nNakon nekoliko najavljenih promena ovo je bio donekle očekivan sastav, u tim nije uvrstio Milana Pavkova, ali jeste novajilije poput Vasiljevića i Bogosavca.\nOn je odgovarao na novinarska pitanja, a jedno od njih se ticalo i fudbalera Kristal Palasa Luke Milivojevića koji od Mundijala u Rusiji ne nastupa za "Orlove".\n"Luka nije spreman da više igra za Srbiju. Pokušali smo u prošlom periodu da stavimo sa strane neke stvari, niti je Luka Srbija, niti Krstajić je Srbija. Interes je da napravimo što bolju atmosferu u ekipi za ono što nas čeka. Nismo našli zajednički jezik. Nažalost, neki su odlučili na način na koji su odlučili i ne bih se vraćao više na tu temu", rekao je Krstajić novinarima u Staroj Pazovi.\nKrstajić je kazao da je zajedno sa potpredsednikom Fudbalskog saveza Srbije Markom Pantelićem i sportskim direktorom Darkom Kovačevićem bio u Londonu pre nekoliko nedelja i da se o toj temi razgovaralo sa Milivojevićem.\n"To je završena tema. Okrećemo se ka budućnosti i kvalifikacijama. Srbija 20 godina nije učestvovala na Evropskom prvenstvu i naš zadatak i cilj su da ova ekipa ima snagu, kvalitet i moć da se kroz tešku grupu plasira", kazao je Krstajić.\nPočetkom septembra selektor Krstajić i pojedini članovi stručnog štaba sa jedne i Luka Milivojević sa druge izneli su teške medjusobne optužbe u javnosti.\nČlan stručnog štaba Milan Obradović izjavio je da se spremao puč tokom Svetskog prvenstva u Rusiji, a Krstajić je stao iza njegovih reči. Nakon toga je reagovao i Milivojević rekavši da selektor laže.\nKrstajić je u nekoliko navrata nakon toga izjavljivao nije "zlopamtilo" i da su Milivojeviću vrata nacionalnog tima i dalje otvorena.\nFudbalska reprezentacija Srbije okupiće se pred početak kvalifikacija za Evropsko prvenstvo.\nPrva utakmica u kvalifikacijama igraće se 25. marta protiv Portugala, a Srbija će pet dana ranije sastati sa Nemačkom u prijateljskoj utakmici.


Hakerski napadi na bankomate u Evropi\nSajber hronika, 23.11.2016, 01:00 AM\nHakerska grupa Cobalt odgovorna je za seriju napada na bankomate u Evropi koje je grupa izvela pomoću malicioznog softvera koji im je omogućio da izvuku novac iz bankomata.\nStručnjaci ruske firme Group IB kažu da su hakeri daljinski izveli napade na bankomate u Jermeniji, Belorusiji, Bugarskoj, Estoniji, Gruziji, Kirgistanu, Moladaviji, Holandiji, Poljskoj, Rumuniji, Rusiji, Španiji, Velikoj Britaniji i Maleziji.\nProizvođači bankomata NCR i Diebold Nixdorf potvrdili su da su se napadi dogodili, ali su odbili da objave imena banaka čiji su bankomati opljačkani.\nNapadi na bankomate u Evropi i Aziji pokretani su iz jednog udaljenog komandnog centra. Bankomate je trebalo prevariti da izbace novac pre nego što banke primete i blokiraju napade. Svi napadi su izvedeni u isto vreme.\nStručnjaci kažu da su hakeri dostigli novi nivo jer su sada u stanju da izvedu napad na veliki broj bankomata istovremeno. Oni znaju da će biti uhvaćeni vrlo brzo pa organizuju napad tako da izvuku što više novca sa bankomata pre nego što ih banke isključe.\nVeruje se da je grupa Cobalt deo veće organizacije koja je poznata pod nazivom Buhtrap i koja je odgovorna za napade na ruske banke koji su se dogodili u periodu od avgusta 2015. do januara ove godine, kada su hakeri od banaka u Rusiji uspeli da ukradu više od 28 miliona dolara.\nNCR i Diebold Nixdorf kažu da narednih nedelja i meseci treba očekivati nove napade pa dve kompanije zajedno sa bankama koje bi mogle biti napadnute rade na tome da blokiraju eventualne napade.\nEuropol koji je zadužen za sajber kriminal na starom kontinentu, kao ni ATM Security Association nisu komentarisali ove napade, ali je verovatno da se istrage u vezi ovih napada već odvijaju iza zatvorenih vrata.\nNove optužbe protiv osnivača WikiLeaksa: Asanž optužen da je bio u dosluhu sa hakerima Anonimusa i LulzSeca\nAmeričko Ministarstvo pravde objavilo je juče izmenjenu optužnicu (PDF) protiv osnivača WikiLeaksa Džulijana Asanža. Prethodna optužnica od 18 ... Dalje


IZ RPK -program mera Vlade – Radio televizija Trstenik\nOdržana telefonska sednica Opštinskog veća Opštine Trstenik\nIZ RPK -program mera Vlade\n14. aprila 2020. 15. aprila 2020. 0\nVlada Republike Srbije donela je Program ekonomskih mera podrške privredi, koji je formiran na osnovu medjunarodnog iskustva (usvojenih mera u razvijenim ekonomijama i zemljama okruženja), preporuka Medjunarodnog monetarnog fonda i Evropske komisije, kao i predloženih mera domaćih poslovnih asocijacija.\nPravni okvir za sprovodjenje Programa ekonomskih mera predstavlja Uredba o fiskalnim pogodnostima i direktnim davanjima privrednim subjketima u privatnom sektoru с i novčanoj pomoći gradjanima radi ublažavanja i ekonomskih posledica nastalih usled pandemije е COVID-19. Uredbom se uredjuju fiskalne pogodnosti i direktna davanja iz budžeta Republike Srbije privrednim subjektima uprivatnom sektoru radi ublažavanja ekonomskih posledica zbog širenja virusa COVID-19.\nProgram podrzumeva efiksanu primenu fiskalnih mera bez suvišnih procedura, kako bi pomoć pravovremeno stigla onima kojima je najpotrebnija. Takodje, mere su privremenog karaktera, kako u pogledu direktnih plaćanja, tako i odlaganja, odnosno umanjenja odredjenih poreskih obaveza.\nKako gradjani Trstenika provode vreme u vanrednom stanju\nDečja konfekcija FIM prizvodi zaštitnu opremu\nOpština Trstenik izdvojila sredstva za upošljavanje dva lekara i dve medicinske sestre\nU toku su radovi na izgradnji dečijeg igrališta u Pejovcu\nAnica Miletić 23. novembra 2020. 23. novembra 2020.


Novu vladu u Finskoj formira pet stranaka lijevog centra – Dnevni list\nNovu vladu u Finskoj formira pet stranaka lijevog centra\n3 lipnja, 2019 3 lipnja, 2019 Dnevni list\nPet stranaka lijevog centra zaključilo je u nedjelju pregovore o formiranju nove vlade u Finskoj, napisao je na Twitteru Antti Rinne, čelnik socijaldemokrata koji će postati prvi ljevičarski premijer u posljednjih 20 godina.\n“Vladin program je spreman, a ministarske funkcije dodijeljene”, napisao je Rinne. Iako je rekao da neće davati detalje do ponedjeljka, nacrt koalicijskog sporazuma koji je izašao u javnost navodi prijedlog povećanja poreza u iznosu od 730 miliona eura kojima se nastoje ispuniti izborna obećanja o zadržavanju visokog nivoa javnih usluga.\nU intervjuu za finski javni servis Yle, Rinne je rekao da će se nova vlada sastojati od 19 ministara i dodao da neće otkrivati sastav kabineta do ponedjeljka, prenosi Reuters.\nRinneovi socijaldemokrati pobijedili su na općim izborima 14. aprila s malom razlikom od samo 17,7 posto glasova, zbog čega su ušli u partnerstvo s četirima manjim strankama kako bi formirali većinsku vladu.\nGotovo konačni nacrt koalicijskog sporazuma procurio je u finski tabloid Iltalehti koji je u nedjelju objavio cijeli dokument od 135 stranica. Sadrži planove o povećanju poreza u iznosu od 730 miliona eura za finansiranje povećanja javne potrošnje za 1,23 milijarde eura godišnje do 2023. godine.\nU svojoj predizbornoj kampanji, Rinne je obećao povećanja poreza kako bi sačuvao jaku finsku socijalnu državu.\n← Previous AMELA STOVRAG: Institucije su nedovoljno spremne da provedu inkluziju u obrazovanje\nDOKAZIVANJE SE MORA NASTAVITI Rahimić: Utakmice protiv Čapljine i Zvijezde bile presudne Next →


Većina potrošača bez električne energije - Pale live! Urban info portal\nsrijeda, 19 april 2017 07:24\nSOKOLAC - Većina potrošača na području Sokoca ostalo je bez električne energije zbog snijega koji je padao tokom noći. Tehnički upravnik sokolačke Radne jedinice "Elektrodistribucije" Pale Bojan Knežević rekao je Srni da električnu energiju trenutno ima samo uži dio gradskog naselja Sokolac, odnosno 1.600 potrošača. "Strujom će ubrzo biti snabdjeveno i prigradsko naselje Brdo-Laze, dok su svi ostali potrošači bez električne energije", rekao je Knežević. On kaže da je u toku otklanjanje kvarova i da su svi elektromonteri na terenu. "Do prekida u snabdijevanju električnom energijom došlo je zbog mokrog snijega koji se zadržao na elektrovodovima i doveo do njihovog pucanja, dok je u šumovitim predjelima drveće pod težinom snijega padalo na elektrovodove", kaže Knežević. Visina snijega na Sokocu trenutno iznosi oko 30 centimetara.(www.palelive.com / Srna)


“ODUSTAJEMO OD NATO-a, HOĆEMO RAZGOVOR SA RUSIJOM”: iznenadni zaokret ukrajinskog predsednika\nPredsednik Ukrajine Volodimir Zelenski izjavio je da se, što se tiče NATO-a, “ohladio” pre mnogo vremena, pošto je shvatio da Alijansa nije spremna da prihvati Ukrajinu, kao ni da se sukobi sa Rusijom. Kada je reč o Krimu i samoproglašenim DNR i LNR, rekao je da se može razgovarati i naći kompromis o tome kako će te teritorije nastaviti da postoje, prenosi Tanjug.\nVolodimir Zelenski je, u intervjuu za Ej-Bi-Si, govorio o uslovima koje je Rusija postavila za okončanje rata u Ukrajini, a to su odustajanje od članstva u NATO-u, priznanje Krima kao dela Rusije i priznanje nezavisnosti samoproglašene Donjecke narodne republike i Luganske narodne republike.\n„Ono što mi je važno jeste da shvatim kako će živeti ljudi na tim teritorijama, ko želi da bude deo Ukrajine”, napomenuo je ukrajinski predsednik.\nTagovi: ohladili smo se od ideje ulaska u nato - ukrajina - volodimir zelenski


Bilt se nada odluci o ukidanju viza u narednim mesecima : Nadlanu.com\nBilt se nada odluci o ukidanju viza u narednim mesecima\nSTOKHOLM, 8. septembra 2009. (Beta-AFP) - Švedska, predsedavajuća EU, nada se da će "u narednim mesecima" biti doneta odluka o ukidanju viza EU za srpske državljane i građane drugih balkanskih zemalja, rekao je danas šef švedske diplomatije Karl Bilt.\nBilt je posle sastanka sa ministrom spoljnih poslova Srbije Vukom Jeremićem u Stokholmu rekao novinarima da je sa srpskim kolegom razgovarao o načinima da se "ostvari napredak u vezi s tim pitanjem kako bi odluka bila doneta narednih meseci".\n"Švedska kao predsedavajuća će učiniti što više može", istakao je Bilt.\nJeremić je istakao da će Švedska i Srbija "učiniti sve kako bi osigurale da vizna liberalizacija postane realnost tokom švedskog predsedavanja, pre kraja godine". Evropska unija je predložila u julu ukidanje viza za građane Srbije, Crne Gore i Makedonije.


FSB razbila ćeliju terorističke organizacije na Krimu /video/ - 18.08.2021, Sputnik Srbija\nFSB razbila ćeliju terorističke organizacije na Krimu /video/\nKako se navodi u saopštenju, pripadnici terorističke organizacije su vodili „protivustavne aktivnosti“ zasnovane na doktrini o stvaranju „svetskog kalifata“ i imale za cilj nasilno rušenje aktuelne vlasti i uništavanje sekularnih institucija.Oni se terete za širenje terorističke ideologije i vrbovanje lokalnih muslimana. Pripadnici FSB zaplenili su propagandni materijal.Partija islamskog oslobođenja (Hizb el Tahrir el Islami) u mnogim zemljama je prepoznata kao teroristička; u Rusiji je njena delatnost zabranjena odlukom Vrhovnog suda iz 2003. godine. Cilj organizacije je eliminisanje nemuslimanskih vlada i uspostavljanje islamske vladavine na svetskom nivou stvaranjem „svetskog islamskog kalifata“. Pripadnici ove organizacije redovno se privode u raznim regionima Rusije, uglavnom u velikim gradovima Centralne Rusije, Povolškog regiona i Sibira, a već su hvatani na Krimu.\nrusija, fsb, teroristi, rusija – društvo\n10:08 18.08.2021 (Osveženo: 23:23 24.08.2021)\n© Foto : COS FSB RF / Uđi u foto-galerijuPripadnici FSB tokom protivterorističke akcije na Krimu\n© Foto : COS FSB RF\nRuske snage bezbednosti razbile su ćeliju terorističke organizacije Hizb el Tahrir el Islami (zabranjene u Rusiji) na Krimu, privedena su dva lidera i tri aktivna učesnika, saopštila je Federalna služba bezbednosti Rusije (FSB).\nKako se navodi u saopštenju, pripadnici terorističke organizacije su vodili „protivustavne aktivnosti“ zasnovane na doktrini o stvaranju „svetskog kalifata“ i imale za cilj nasilno rušenje aktuelne vlasti i uništavanje sekularnih institucija.\nPartija islamskog oslobođenja (Hizb el Tahrir el Islami) u mnogim zemljama je prepoznata kao teroristička; u Rusiji je njena delatnost zabranjena odlukom Vrhovnog suda iz 2003. godine. Cilj organizacije je eliminisanje nemuslimanskih vlada i uspostavljanje islamske vladavine na svetskom nivou stvaranjem „svetskog islamskog kalifata“. Pripadnici ove organizacije redovno se privode u raznim regionima Rusije, uglavnom u velikim gradovima Centralne Rusije, Povolškog regiona i Sibira, a već su hvatani na Krimu.


Microsoft će ispoštovati PS5 ekskluzivnost Bethesda igara Ghostwire i Deathloop - PLAY!\nObjava da je Microsoft za 7,5 milijardi dolara kupio developera Bethesda došla je kao pravo iznenađenje u industriji, a nekako se čini kao i da je iznenadila članove prisvojene kompanije.\nDa sve izgleda kao iznenađenje, govori detalj da su Bethesda i Sony prošle nedelje dodatno potvrdili saradnju u vidu toga da će igre Ghostwire: Tokyo i Deathloop biti PS5 ekskluzive.\nPošto je sada zvanično otkriveno da Microsoft u vlasništu ima ta dva naslova, pored brojnih drugih, očekivalo se da će se situacija preokrenuti i da bi naslovi postali dostupni i za Xbox, ili u potpunosti bili uklonjeni sa PS5 sistema.\nMeđutim, ništa od toga se neće desiti, već Ghostwire: Tokyo i Deathloop ostaju Playstation 5 ekskluzive, pošto će Microsoft ispoštovati dogovor. To je potvrdio vođa brenda Xbox, Fil Spenser, pošto je Bethesda dogovor sa Sonijem načinila pre kupovine.\nNaslovi će biti vremenske ekskluzive i nakon nekoliko meseci, ili godinu dana, će se pojaviti i za druge platforme. Sa druge strane, što se tiče budućih igara koje će izaći pod okriljem kompanije Microsoft, one će izaći za Xbox i PC, kao i svi drugi naslovi, a da li će se pojavljivati i za druge konzole, zavisiće od slučaja do slučaja.\nTo su igre poput The Elder Scrolls 6 i Starfield, svemirske avanture koju je Sony takođe pokušao načiniti ekskluzivom, ali iz nekog razloga nije uspeo.\nRelated Items:Bethesda, Deathloop, GHostwire, GhostWire: Tokyo, kupovina, Microsoft, Playstation 5, PS5, PS5 exclusivity


Ponovo problemi na Koridoru 10, sada na Istočnom kraku - Infobrif\nObjavljeno 11.09.2019. u 18:39 poslednja izmena 11.09.2019. u 18:36\nNa Istočnom kraku Koridora 10, na levoj traci puta kod tunela Bancarevo, pojavilo se klizište koje je ugrozilo i već urađeni potporni zid.\nSamim tim, to je postala najproblematičnija tačka na toj deonici i trenutno se gradi zaštitna galerija naizgled slična onoj koja je građena na kritičnoj kosini u Grdeličkoj klisuri na Južnom kraku Koridora 10, objavio je RTS.\n„Na kosini šest smo u proleće 2018. godine posle topljenja snega i velikih kiša zaključili da je neophodno da napravimo galeriju u cilju trajne stabilizacije same kosine, u međuvremenu smo izradili projekte“, objašnjava direktor Sektora za izgrađu u „Koridorima Srbije“ Aleksandar Senić.\nGalerijom se praktično produžava leva tunelska cev, a radove ubrzano izvodi preduzeće „Integral inženjering“.\n„Privodimo kraju izradu naglavnih greda koje će biti gotove do kraja nedelje i uveliko se radi na izradi ploče. Izrada ploče trebalo bi da bude gotova do 25. septembra a u međuvremenu ćemo krenuti sa iskopom znači materijala dole koji se nalazi ispod galerije“, navodi šef gradilišta Osman Kasić, javlja RTS.\n„Ovde je lakše u odnosu na Grdelicu zato što je i teren za rad bio mnogo mnogo lakši nego u Grdelici, dole je bilo i rizično, ubrzano se radi i prekovremeno se ostaje“, ističe radnik Dejan Džonić, pa Kasić pojašnjava: „Tamo smo radili klasično, znači od temelja pa gore prema ploči, ovde faktički ploču radimo na delu nasipa koji je bio prethodno urađen“.\n„Očekujemo da ćemo do kraja oktobra završiti sve radove i tada ćemo moći da otvorimo deonicu za saobraćaj“, tvrdi Senić.\nIstočni krakKlizišteKoridor !0Problemi\nBojkot podelio demokrate, odluku još nisu doneli


Newsletter: VELIKI BRAT: Opljackana policija\nVELIKI BRAT: Opljackana policija\nVB: Opljačkana policija\nKuća Velikog Brata podeljena je na "dobro i zlo" - kriminalce i policajce. Trenutno najpoznatiji "ljudi u plavom" u Srbiji su Mira, Karlo, Radiša, Danica, dok su svi ostali prevaranti i "sitni" kriminalci koji će u toku nedelje dobijati tajne zadatke.\nPrvi tajni zadatak dobili su Jovana i Đorđe koji moraju da provale u kancelariju VB policije i ukradu svoj dosije "Boni i Klajd". Za to vreme policija vredno patrolira - Karlo je čak pretraživao i gepek "stojadina" parkiranog u dvorištu.\nKoliko im se sviđa nova igra govori i činjenica da su se Mira i Dragica u patroli tim istim "stojadinom" raspričale o svojoj "deci".\n"Muž mi se zove Bogdan, a sinovi Marko, Aleksa i Alen. Svekrva se malo razočarala oko imena Alen, ali šta ćeš", pričala je Dragica svoju životnu priču koleginici. "Ja ne znam šta ću s mojima...Ovaj stariji mi ide u vrtić, a ovaj mlađi ima tek dve godine i rano mi je da ga šaljem među ostalu decu...", jadala...


Potpisujem :: Održan sastanak sa ministricom rada i socijalnog staranja\nNevladine organizacija koje se bave zaštitom žena i djece od nasilja su imale sastanak sa novom ministricom rada i socijalnog staranja, g-djom Zoricom Kovacević.\nNa sastanku je predstavljen projekat “Udruženim naporima – ka novim evropskim standardima u zaštiti žena od rodno zasnovanog nasilja“. Ministici su uručeni Indikatori za praćenje primjene odredbi Konvencije o sprečavanju i suzbijanju nasilja nad ženama i nasilja u porodici i najavljena izrada Studije uskladjenosti zakonodavnih i strateških dokumenata sa standardima Konvencije, koju Sigurna ženska kuća priprema zajedno sa lokalnim partnerskim organizacijama iz Crne Gore.\nPraćenje implementacije Konvenije SE o sprečavanju i suzbijanju nasilja nad ženama i nasilja u porodici je u nadležnosti ovog Ministarstva, a ministrica je dala podršku i izrazila spremnost da saradjuje sa nevladinim organizacijama u oblasti zaštite od nasilja nad ženama i nasilja u porodici.\nNa sastanku je predstavljen projekat “Udruženim naporima – ka novim evropskim standardima u zaštiti žena od rodno zasnovanog nasilja“. Ministici su uručeni Indikatori za praćenje primjene odredbi Konvencije o sprečavanju i suzbijanju nasilja nad ženama i nasilja u porodici i najavljena izrada Studije uskladjenosti zakonodavnih i strateških dokumenata sa standardima Konvencije, koju Sigurna ženska kuća priprema zajedno sa lokalnim partnerskim organizacijama iz Crne Gore. Praćenje implementacije Konvenije SE o sprečavanju i suzbijanju nasilja nad ženama i nasilja u porodici je u nadležnosti ovog Ministarstva, a ministrica je dala podršku i izrazila spremnost da saradjuje sa nevladinim organizacijama u oblasti zaštite od nasilja nad ženama i nasilja u porodici.


On je u autorskom tekstu "Plan puta za Balkan" za briselski portal "Politiko", napisao da Evropa ne može sebi više da priušti da čeka i da se nada da će se problem sam izdvojiti, jer, kako kaže, "nerešeni konflikt" u srcu Evrope predstavlja neprihvatljiv geopolitički rizik, posebno u vremenu globalnih preokreta.\nUz ocenu da Beograd i Priština ne mogu da izađu sa "autohtonim rešenjem" problema, kao što su učinile Grčka i sada Severna Makedonija prošle godine, Išinger navodi da bi Evropa trebalo da iznese plan koji, kako kaže, mora da bude propraćen odlučnošcu.\nUz podsećanje da su okolnosti danas drugačije i da se ne radi se o okončanju rata, već o integraciji regiona u EU Išinger smatra da Unija," iako treba da preuzme vodeću ulogu u pregovorima, takođe treba da blisko koordinise sa drugim akterima, ukljucujući Vašington i Moskvu, koji imaju svoje strateške interese u regionu",\n- Evropa bi trebalo da insistira na iznošenju niza uslova. Kosovo se mora dogovoriti o interno koherentnoj pregovaračkoj poziciji i suspendovati jednostrane tarife koje je nametnula proizvodima iz Srbije i Bosne. Srbija, sa svoje strane, mora da zaustavi globalnu kampanju 'de-priznavanja' nezavisnosti Kosova i okonča svoje pokušaje da blokira ulazak regiona u međunarodne organizacije - rekao je bivši nemački diplomata.\nOn je podsetio i na to da su nemačka kancelarka Angela Merkel i francuski predsednik Emanuel Makron pozabavili su se ovim problemom ranije ove godine, kada su u aprilu pozvali lidere zapadnog Balkana u Berlin, međutim, ti razgovori nisu doneli ono šo regionu stvarno treba - realan plan za njihovu integraciju u strukture Evropske unije.\n- Francuska i Nemačka znaju veoma dobro da ne mogu da se nadaju da će rešiti spor između Beograda i Prištine, a da regionu ne ponude šansu da započne razgovore o pridruživanju EU, kaže Išinger i dodaje da ako sada ne pošalju pozitivan signal, budući sastanci će se verovatno završavati frustracijama i povećanim neprijateljstvom - zaključio je on.\nIšinger navodi da Ervopa ne treba da čeka rešenje Beograda i Prištine\nIšinger zakjljučuje i da EU ima i važnu ulogu u promociji ekonomskog razvoja regiona koji nije samo o pomoći, već i o promovisanju evropskih interesa, rekao je Išinger i kao primer naveo kompletiranje infrastrukturnih projekata na zapadnom Balkanu koji su od vitalnog značaja za strategiju povezivanja EU.\n- Umesto da dozvoli lokalnim liderima da se okrenu lakom novcu od Kine za takve investicije, EU treba da obezbedi vladama neophodna sredstva i da insistira da slede pravila Unije za transparentnu nabavku i trgovinu. Zemljama regiona treba da bude jasno da uspešna prekogranična saradnja je najbolja ulaznica za približavanje EU - rekao je on i dodao da integrisano regionalno tržište nije čekaonica iz koje nikada neće izaći, već nešto što će povećati njihov prosperitet i pomoći im da lakše ispune kriterijume za pridruživanje EU.\n- EU ima mapu puta za to - strategija Evropske komisije o proširenju iz 2018. godine pruža dugačak spisak korisnih, realističnih preporuka o tome kako podržati ekonomsku i demokratsku konsolidaciju regiona. Nažalost, EU je u velikoj meri ignorisala vlastiti savet - smatra Išinger.\n- Ukoliko EU ne može da ponudi kredibilan put pristupanja, izgubiće bilo kakav uticaj koji ima u regionu. Uslovi, naravno, moraju biti strogi. Ali oni takođe moraju biti pošteni - kada zemlje ispunjavaju kriterijume koje je postavila EU, oni ne bi trebalo da budu ometeni domaćim razlozima u glavnim gradovima. Da bi pokazala dobru volju, EU bi se barem morala obavezati da bez odlaganja donese viznu liberalizaciju za Kosovo - rekao je Išinger.


Bod na gostovanju - Boom93\nSloga iz Petrovca na Mlavi je u 13 kolu na gostovanju u Bežaniji ostala ne poražena.\nIako je važila za blagog favorita Petrovčani nisu uspeli da savladaju ekipu Bežanije iz Beograda. Na kraju meča rezultat je bio 0:0.\nU ovoj utakmici je malo videlo sa malo akcije, a više taktiziranja. Ipak stekao se utisak da je domaćim imao više sreće pošto su igrači Sloge propustili dosta šansi.\nPosle 13 odigranih kola Sloga iz Petrovca na Mlavi se nalazi na 3. mestu prvoligaške tabele. U sledećem kolu putuju u Srudulicu gde će igrati protiv ekipe Radnika.


Nekako uporedo sa sastankom o Kosovu u Parizu, sredinom marta, od madjarske do kosovske granice zahuktavala se kampanja ubedjivanja nizih vlasti da vise vlasti nece odstupiti od realizacije ekonomske politike za ovu godinu\nNekako uporedo sa sastankom o Kosovu u Parizu, sredinom marta, od madjarske do kosovske granice zahuktavala se kampanja ubedjivanja nizih vlasti da vise vlasti nece odstupiti od realizacije ekonomske politike za ovu godinu. Srpska i Savezna vlada saopstile su nepokolebljivu odlucnost u tome, a onda su im razni koordinacioni i drugi drzavni timovi, neke komore i sindikati dali podrsku. Zatim su obe vlade najavile hitne mere za obaranje cena, podupiranje posrnulog dinara, punjenje devizne kase i smestanje ostalih ekonomskih poluga na predvidjeno mesto.\nElem, do kraja marta u Sluzbenom listu SRJ objavljena je samo »Odluka o izmenama i dopunama Odluke o obavezi prodaje dela deviza NBJ po osnovu uvoza roba i usluga« kojom se u nazivu tog akta brisu reci »po osnovu uvoza roba i usluga« i nalaze bankama koje iznose strani novac iz zemlje da 10 odsto devizne sume prodaju NBJ. Srpski Sluzbeni glasnik, niti bilo koji drugi zvanicni papir sa hitnim merama ili programom koji je najavio premijer, do kraja marta nisu objavljeni. Veci deo prostora za akciju popunjen je zestokom promocijom dveju novih kategorija u ekonomiji ove zemlje – ekonomskim patriotizmom i ekonomskom petom kolonom.\nNajdirektniji poziv radnicima da pokazu ekonomski patriotizam, tako sto ce se uzdrzati od strajkova i protesta, uputila je, sa sednice Veca SSJ, zamenica saveznog ministra za rad, zdravstvo i socijalnu politiku Mirjana Dragas. Predstavnici Vlade, Sindikata metalaca i komore Srbije zajednicki apel protiv generalnog strajka poduprli su – ne, nije greska – protokolom o merama za povecanje proizvodnje i izvoza metalske industrije i za unapredjenje polozaja radnika. Doduse, u isto vreme Industrija motora u Rakovici prikljucila se ostalim metalcima u stecaju, ali odjek nove parole zaista je prigusio i inace tiho socijalno gundjanje.\n»Nepravedne i nicim izazvane sankcije« dobile su tako dostojno cedo nazvano »U uslovima pritiska na nasu zemlju i pretnji bombardovanjem«. Pod tom parolom svasta je stiglo do usiju gradjana, od tvrdnji srpskih ministara da ulja i secera ima i bice, da struja i gorivo nece poskupeti, do garancije da ce Srbi biti siti do kraja godine, pogotovo zato sto mleka i mesa ima u izobilju. Ujedno je objavljeno da je prosecna plata u Srbiji u februaru presla hiljadarku, da ce prvi deo decembarskih penzija biti veci za 11 odsto (umesto 40), da je sve spremno za setvu. Pride, inspekcija pleni sve, od cigareta do novina, sto bi moglo da ugrozi lepo odslikanu direktivu gradjanima da cute i trpe. Srpski ministar finansija Borislav Milacic ovom prigodom je obelodanio da plate ministara kasne za prosvetarskim i da zato »imaju moralni kredibilitet« za to sto rade i govore.\nZbirci klisea za odbranu propalih ekonomskih planova (inflacija je za dva meseca ispunila polugodisnju kvotu, a »cvrst« dinar je pao za 50 odsto) vlasti su prilozile do sada najagresivniji napad na ekonomske slobodnjake. »Samozvani nosioci novih reformskih paketa zapravo su novi prodavci magle«, izjavio je ministar Milacic.\nVlada Srbije formirala je cak 50 strucnih timova da srede nemilu, doduse tradicionalnu pojavu iskakanja stvarnosti iz drzavnih ekonomskih sema. Ili, kako je novinarima rekao potpredsednik Dragan Tomic, »da bi ispunili plan ekonomske politike za ovu godinu, pre svega da bi omogucili stabilnost dinara, veci priliv stranog kapitala i ubrzano sprovodjenje reformi«.\nSta ce timovi, uz silne »koordinacije«, zapravo raditi tesko je cak i nagadjati. Lakse je proceniti ko ce sve to da plati, ali je valjda upadljivo da je, najavljujuci ni manje ni vise nego 50 novih timova, srpska Vlada htela nekog da impresionira. Namera poruke Glavnog odbora JUL-a, objavljene u Blicu, da je »ekonomska peta kolona situirana u onima koji u sivoj ekonomiji najbolje saradjuju sa rezimom Mila Djukanovica u rusenju SRJ i Srbije«, takodje je trebala nesto da podstakne.\nBled je bio i pokusaj vlasti s ratnim igrama, valjda zato sto je plasiran tako da upada samo u deo mozga zaduzen za kratko pamcenje. Na primer, 28. februara potpredsednik srpske vlade Dragan Tomic izjavio je u Surdulici da je »Vlada postavila takve mehanizme koji ce omoguciti ostvarenje predvidjenih ciljeva, jer nismo racunali da ce nam pretiti bombama i stvarati atmosferu straha, neverice i ratnog stanja«. Od »mehanizama« ocita je samo stara cena secera, ulje je poskupelo i pored svih zaklinjanja srpskih ministara da nece, goriva je sve manje, marka je skocila na 9,5 dinara, devize i hleb postali su najtrazenija roba. Svi ostali »mehanizmi« sveli su se na zestok udar inspekcije na privredu.\nSto se iznenadjenja »zbog bombi« tice, isti potpredsednik je bio u istoj vladi koja je jesenas uredbom »zbog pretnji NATO« ojadila nekoliko nezavisnih medija. Do kraja godine su cak, po sili saveznog zakona, takodje zbog »pretnji NATO«, prikupljane pare za odbranu zemlje. No, kako vreme odmice, od gradjana se izgleda trazi sve krace pamcenje. Ministar Milacic je 11. marta rekao da Vlada »ne priprema nikakav program u smislu priprema za rat«. Samo nekoliko dana kasnije, D. Tomic je izjavio da »zato sto se spremamo da se branimo, troskovi su veliki, a sve to ide kroz krvotok ekonomije«. Drugim recima, gradjane ce to i dalje skupo stajati.\nSlicnim setnjama po kratkom pamcenju gradjana skloni su mnogi u vlasti i to je, uz »diverziju na ekonomiju Crne Gore«, kako rece tamosnji ministar Vojin Djukanovic, jedina konstanta u srpskom modelu drzavne ekonomije. A, da, tu je i glasovita recenica iz predgovora predsednika SRJ Slobodana Milosevica u knjizi premijera Mirka Marjanovica Iz krize u reforme da je »on nesumnjivo heroj borbe za ekonomski oporavak«.


25. May 2000 19:15 (GMT+01:00)\nSaslušani Đinđić i Milovanović\nBEOGRAD - Suđenje Čedomiru Jovanoviću, članu GO DS, koga je Radmila Višić, pomoćnik republičkog ministra za informisanje, tužila za klevetu zbog tekstova objavljenih u biltenu "Promene" nastavljeno je u četvrtak u Prvom opštinskom sudu.\nSaslušani su svedoci Zoran Đinđić i Dragan Milovanović, ali se Višićka nije pojavila. Predstavnici štamparije ABC "Etigraf" nisu došli na jučerašnje suđenje, ali su sudu poslali original ugovora o štampanju biltena.\nĐinđić je izjavio da je Jovanović vršio samo tehničke poslove vezane za izlaženje biltena a da su tekstovi prikupljali širom Srbije, kao i da je Jovanovića razrešio dužnosti pre izlaska spornih tekstova.\nSudija Vladimir Vučinić doneo je rešenje da se na sledećem suđenju, koje će biti naknadno zakazano, saslušaju i Radmila Višić, Vladan Batić, Slavoljub Kačarević, Petar Stevanović i Čedomir Nikolić.


Đoković: Star si onoliko koliko se osećaš starim, ne onoliko koliko imaš godina - Sportska centrala\nĐoković: Star si onoliko koliko se osećaš starim, ne onoliko koliko imaš godina\n23 jan 2020. 13:25\nKako godine prolaze, tako se neke slabosti uvlače u igru tenisera. Međutim, Velika trojka, Nadal-Đoković-Federer, kao da prkosi logici i/ili se svaki put tako dobro prilagodi da njihoveslabosti ostaju neprimećene.\n– Iskreno, ne osećam da sam slabiji (nego pre pet godina) niti želim o tome da razmišljam. Svako ima slabosti, svaki dan se menjaosećaj na terenu. Vrlo je malo potrebno da se izbacišiz takta i zone samouverenosti gde svaki sportista želi da bude, a jako je teško izgraditi i steći taj osećaj. Toga sam svestan i iskustvo mi pomaže da znam kako da se postavim na terenu i kako da pristupam novoj sezoni, novom turniru, kaže 32-godišnji Đoković, a prenosi „Sport klub“. – Osećam se vrlo mladim, kažu da si onoliko star koliko se osećaš starim, ne koliko godina imaš– verujem u tu filozofiju života. Vodim računa o sebi kada je reč o zdravlju, ishrani oporavku, trudim se da vodim zdrav život, imam i izvrstan tim ljudi oko sebe koji se brine o meni.\nĐokoviću Melburnu ide na svoju osmu titulu, već drži rekord sa sedam, a do trećeg kola došao je bez većih problema.\n– Meni su ciljevi vrlo jasni i očigledni, uvek su najviši, idem na trofej i to nije tajna. Pogotovo ovde, ovaj turnir mi je toliko toga dao, najuspešniji teren u mojoj karijeri sa istorijskim pobedama. Dobro sam počeo sezonu, vezao sam pobede protiv Šapovalova, Medvedeva i Nadala, ne vidim razlog zašto ne bih pucao na najviše, zaključio je drugi teniser sveta.


RTCG - Radio Televizija Crne Gore - Nacionalni javni servis :: Društvo :: Priznanje za kampanju Vlade i UNICEF-a / print=true\nINOVATIVNA POLITIKA 16. 02. 2016. 16:01 >> 15:45 0\nPriznanje za kampanju Vlade i UNICEF-a\nKampanja "Govorimo o mogućnostima", koju su pokrenuli UNICEF-a i Vlada Crne Gore, prepoznata je kao jedna od 12 najboljih inovativnih politika ove godine.\nPriznanje je uručeno na međunarodnom samitu o inkluzivnom obrazovanju i komunikacionim tehnologijama, Zero Project 2016, koja je okupila više od 500 stručnjaka iz ove oblasti širom svijeta.\nKonferecnija se držala u sjedištu Ujedinjenih nacija u Beču. Iz UNICEF-a su pojasnili da Zero Project okuplja preko tri hiljade eksperata iz više od 150 zemalja i svake godine identifikuje i u svijetu promoviše najinovativnije i najefektnije politike i prakse za poboljšavanje života osoba sa smetnjama u razvoju.\n“Trogodišnja kampanja "Govorimo o mogućnostima", koju su pokrenuli UNICEF i Vlada Crne Gore 2010. godine, prepoznata je kao uzor u oblasti inovacija, uticaja i mogućnosti replikacije u drugim zemljama”, navodi se u saopštenju.\nKampanja je, kako se dodaje, okupila vladine zvaničnike, poznate ličnosti, civilno društvo, međunarodnu zajednicu, medije, privatni sektor,nastavnike, roditelje i djecu sa i bez smetnji u razvoju i prerasla u nacionalni pokret za društvene promjene i stvaranje inkluzivnog društva.\nŠef predstavništva UNICEF- u Crnoj Gori, Bendžamin Perks, kazao je da je promocija pozitivnog imidža djece sa smetnjama u razvoju i stvaranje mogućnosti za ovu djecu da sami kažu svoje mišljenje od ključnog značaja za razbijanje barijera za njihovo ravnopravno uključivanje u društvo.\nIz UNICEF-a su rekli da je kampanja značajno uticala na svijest i podršku građana u ostvarivanju prava djece sa smetnjama u razvoju.\n„Naime, procenat građana Crne Gore kojima je prihvatljivo da dijete sa smetnjama u razvoju ide u isto odjeljenje sa njihovim djetetom povećao se sa 35 odsto prije kampanje na 80 odsto u decembru 2013. godine kada je kampanja završena, i taj je procenat ostao isti dvije godine od završetka kampanje”, precizirali su iz UNICEF-a.\nPrema njihovim riječima, istovremeno se procenat građana Crne Gore koji prihvata da dijete sa smetnjama u razvoju može biti najbolji prijatelj njegovog djeteta povećao se sa 22 odsto prije kampanje na 51 odsto u decembru 2013. godine, dok se dvije godine nakon završetka kampanje taj procenat povećao na 60 odsto u januaru prošle godine.\nVlada Crne Gore UNICEF